pythainlp/thai-wiki-dataset-v4 huggingface dataset:
การพัฒนาไฟนอลแฟนตาซี XV

การพัฒนาเกม ไฟนอลแฟนตาซี XV ซึ่งเป็นวิดีโอเกมแนวเล่นตามบทบาทของญี่ปุ่นเริ่มขึ้นใน พ.ศ. 2549 ไม่นานก่อนที่จะมีการประกาศในงานอิเล็กทรอนิกเอ็นเตอร์เทนเมนต์เอ็กซ์โปในปีเดียวกัน สแควร์เอนิกซ์จัดการการพัฒนาเบื้องต้นเกี่ยวกับ "ไฟนอลแฟนตาซี XV" และตัวเกมวางจำหน่ายทั่วโลกในเดือนพฤศจิกายน พ.ศ. 2559 ใช้เวลาในการพัฒนาทั้งหมดประมาณ 10 ปี เดิมทีตัวเกมได้รับการประกาศในชื่อ ไฟนอลแฟนตาซีเวอร์ซัส XIII ซึ่งเป็นเกมแยกเฉพาะสำหรับ เพลย์สเตชัน 3 โดยเป็นส่วนหนึ่งของ ' ซึ่งเป็นชุดเกมย่อยของเกมที่เชื่อมโยงกันโดยตำนานร่วมกัน ในขณะที่ยังคงเชื่อมโยงตามธีมไว้ การอ้างอิงเฉพาะเจาะจงก็ถูกลบออกเพื่อช่วยในด้านการตลาด มีการสร้างสื่อเพิ่มเติมเพื่อพรรณนาถึงโลกของ "ไฟนอลแฟนตาซี XV" โดยไม่ต้องใช้ภาคต่อ ขนานนามว่า "จักรวาล "ไฟนอลแฟนตาซี XV"" ประกอบด้วย โปรเจ็กต์บนมือถือหลายรายการ รวมถึง การพอร์ตลงไมโครซอฟท์ วินโดวส์และสตาเดีย และนวนิยายเรื่อง ' ที่แสดงภาพตอนจบอีกรูปแบบหนึ่ง
เดิมทีตัวเกมกำกับโดยเท็ตสึยะ โนมูระ ผู้สร้างแนวคิดเรื่องและการออกแบบตัวละครหลัก โนมูระต้องการสร้างเกม "ไฟนอลแฟนตาซี" ที่เข้มขึ้นซึ่งไม่เหมาะกับชุดเกมหลัก การพัฒนาในช่วงแรกดำเนินไปอย่างช้า ๆ และใน พ.ศ. 2550 ขนาดของโครงการทำให้เกิดการพูดคุยกันเกี่ยวกับการเปลี่ยนชื่อเกมเป็นเกมภาคหลักถัดไปในชุดเกม การพัฒนาเกม "เวอร์ซัส XIII" สิ้นสุดลงใน พ.ศ. 2555 เมื่อเปลี่ยนชื่อเป็น "ไฟนอลแฟนตาซี XV" และโอนไปยังเพลย์สเตชัน 4 และเอกซ์บอกซ์วัน เวอร์ชันเพลย์สเตชัน 3 ซึ่งเดิมสร้างโดยใช้เอนจินเกมคริสตัลทูลส์ที่เป็นเอกสิทธิ์ของบริษัท ถูกยกเลิกเนื่องจากความกังวลเกี่ยวกับวงจรชีวิตของแพลตฟอร์มที่สั้นลง เอนจินของเกมเปลี่ยนเป็นลูมินัสเอนจิน ซึ่งสแควร์เอนิกซ์สร้างขึ้นเป็นพิเศษสำหรับฮาร์ดแวร์ของเครื่องเล่นวิดีโอเกมยุคที่แปด
หลังจากการเปลี่ยนแพลตฟอร์ม ทีมผู้พัฒนาที่นำโดยฮาจิเมะ ทาบาตะ ซึ่งมีผลงานก่อนหน้านี้ ได้แก่ "" และ "ไฟนอลแฟนตาซี ไทป์-0" ได้ถูกนำเข้ามาช่วยในการพัฒนา ทาบาตะกลายเป็นผู้กำกับร่วม และในที่สุดก็ได้รับการเลื่อนตำแหน่งเป็นผู้กำกับเกมคนเดียว หลังจากที่โนมูระถูกโอนไปทำงานในโครงการอื่นภายในบริษัท หลังจากการเปลี่ยนไปใช้ฮาร์ดแวร์ยุคที่แปด มีการเปลี่ยนแปลงหลายอย่างเพื่อให้เหมาะกับเครื่องเล่นวิดีโอเกมใหม่และสถานะใหม่ในฐานะเกมภาคหลัก สิ่งเหล่านี้รวมถึงการปรับทีมงานครั้งใหญ่ และการประเมินเนื้อหาของเกมใหม่ ส่วนหลังส่งผลให้มีฉากและตัวละครบางฉากจาก "เวอร์ซัส XIII" ถูกตัดออก ต่อมาในการพัฒนา ได้มีการนำสตูดิโออื่น ๆ เข้ามาเพื่อช่วยในด้านต่าง ๆ ของเกม
นับตั้งแต่มีการประกาศครั้งแรก ก็มีการเปิดเผยข้อมูลเป็นระยะ ๆ ส่งผลให้นักข่าววิดีโอเกมตราหน้าว่าเป็นเวเปอร์แวร์ และในที่สุดก็มีข่าวลือถึงการยกเลิก หลังจากการรีแบรนด์สู่สาธารณะใน พ.ศ. 2556 ความเงียบยังคงดำเนินต่อไปจนกระทั่งปรากฏตัวในงานโตเกียวเกมโชว์ใน พ.ศ. 2557 ซึ่งเป็นจุดที่มีการเปิดเผยข้อมูลการพัฒนาและความคืบหน้าเป็นประจำ เดโมสำหรับเกม "ไฟนอลแฟนตาซี XV: เอพพิโซดดูสแคร" ได้วางจำหน่ายในเดือนมีนาคม พ.ศ. 2558 พร้อมกับชุดแรกของ "ไฟนอลแฟนตาซี ไทป์-0 เอชดี" การโปรโมตสำหรับเกมเริ่มต้นใหม่อย่างมีประสิทธิภาพที่งานเกมส์คอมใน พ.ศ. 2558 การวางจำหน่ายล่าช้าเนื่องจากงานขัดเกลาและความปรารถนาที่จะวางจำหน่ายทั่วโลกพร้อมกัน ซึ่งเป็นสิ่งที่ไม่มีเกม "ไฟนอลแฟนตาซี" ภาคหลักเกมอื่น ๆ ที่ทำสำเร็จได้ เนื้อหาที่ดาวน์โหลดได้ (DLC) แบบตกแต่ง รูปแบบการเล่น และเนื้อเรื่องได้รับการพัฒนาระหว่าง พ.ศ. 2559 ถึง พ.ศ. 2562 เพื่อแก้ไขปัญหาที่ผู้เล่นหยิบยกขึ้นมาและขยายไปยังเกมหลัก
พงศ์พันธุ์ของโนอาห์

พงศ์พันธุ์ของโนอาห์ (มีคำเรียกอื่น ๆ ว่า Table of Nations หรือ Origines Gentium เป็นลำดับพงศ์พันธุ์ของบุตรชายของโนอาห์ตามคัมภีร์ไบเบิลฮีบรู (ปฐมกาล 10:9 และการแพร่กระจายไปยังหลายดินแดนหลังน้ำท่วมครั้งใหญ่ มุ่งเน้นไปที่สังคมหลัก ๆ ที่เป็นที่รู้จักในเวลานั้น คำว่า "ประชาชาติ" ("nation") ที่ใช้ระบุถึงผู้สืบเชื้อสายเป็นคำแปลมาตรฐานของคำภาษาฮีบรูว่า "goyim" ซึ่งตามมาด้วยคำว่า "nationes" ในวัลเกตหรือคัมภีร์ไบเบิลฉบับภาษาละติดเมื่อราว ค.ศ. 400 และไม่ได้มีความหมายทางการเมืองแบบกับคำว่า"ประชาชาติ"ในปัจจุบัน
รายชื่อ 70 ชื่อนำเสนอชาติพันธุ์นามและภูมินามที่เป็นที่รู้จักกันดีซึ่งมีความสำคัญต่อภูมิศาสตร์ในพระคัมภัร์ไบเบิล เช่นบุตรชายสามคนของโนอาห์คือ เชม (Shem), ฮาม (Ham) และยาเฟท (Japheth) ซึ่งนักวิชาการชาวเยอรมนีที่โรงเรียนประวัติศาสตร์เกิททิงเงินในศตวรรษที่ 18 ได้นำชื่อมากำหนดเป็นศัพท์ทางเชื้อชาติ ได้แก่ เชไมต์ (Semites), ฮาไมต์ (Hamites) และ ยาเฟไทต์ (Japhetites) ชื่อของหลานชายบางคนของโนอาห์ยังใช้เป็นชื่อชาติพันธุ์ต่าง ๆ ด้วย ตั้งแต่เอลาม (Elam), อัสชูร (Ashur), อารัม (Aram), คูช (Cush) และคานาอัน (Canaan) นำมาตั้งเป็นชื่อชาวเอลาไมต์ (Elamites), ชาวอัสซีเรีย (Assyrians), ชาวแอราเมียน (Arameans), ชาวคูช (Cushites) และชาวคานาอัน (Canaanites) ในทำนองเดียวกัน จากบุตรชายของคานาอันได้แก่ เฮท (Heth), เยบุส (Jebus) และอาโมรุส (Amorus) นำมาตั้งเป็นชื่อชาวฮิตไทต์ (Hittites), ชาวเยบุส (Jebusites) และชาวอาโมไรต์ (Amorites) ผู้สืบเชื้อสายเพิ่มเติมของโนอาห์ ได้แก่ เอเบอร์จากเชม, กษัตริย์นักล่านิมโรดจากคูช และชาวฟิลิสตีนจากอียิปต์ (บุตรชายของฮาม)
ข้อพิพาทระหว่างอับราฮัมและโลท

ข้อพิพาทระหว่างอับราฮัมและโลท ("Merivat Roey Avraham Ve'Roey Lot") เป็นเหตุการณ์ในหนังสือปฐมกาล เล่าถึงการแยกทางกันของอับราฮัมและโลทอันเป็นผลมาจากการวิวาทระหว่างเหล่าคนเลี้ยงสัตว์ของทั้งคู่ ข้อพิพาทคลี่คลายลงโดยอับราฮัมยอมมอบแผ่นดินแห่งพระสัญญาส่วนหนึ่งของตนให้กับโลทเพื่อคลี่คลายความขัดแย้งอย่างสันติวิธี
เรื่องเล่าในคัมภีร์ไบเบิล.
ในปฐมกาล 13:5-13 อับราฮัม (เวลานั้นใช้ชื่อว่าอับราม) และโลทแยกทางกันอันเป็นผลมาจากการวิวาทระหว่างเหล่าคนเลี้ยงสัตว์ของทั้งคู่ ในตอนต้นของเรื่องราวระบุว่าโลทเป็นชายที่ร่ำรวยมากหลังกลับจากอียิปต์เช่นเดียวกับอับราฮัม ความในคัมภีร์ไบเบิลไม่ได้อธิบายเหตุผลที่แน่ชัดของข้อพิพาท แต่ผลจากเรื่องนี้คืออับราฮัมเสนอกับโลทให้แยกทางกันเพื่อป้องกันการต่อสู้กัน อับราฮัมให้สิทธิ์โลทเป็นคนแรกที่จะเลือกอาณาเขตที่ต้องการ:
<templatestyles src="แม่แบบ:คำพูด/style.css" /> 5 ฝ่ายโลทที่ไปกับอับรามนั้น มีฝูงแพะแกะ และฝูงโคกับเต็นท์ด้วย 6 ที่ดินที่นั่นไม่กว้างขวางพอให้พวกเขาอยู่ด้วยกันได้ เพราะทรัพย์สมบัติของพวกเขามีมาก จึงอยู่ด้วยกันไม่ได้ 7 คนเลี้ยงสัตว์ของอับรามกับคนเลี้ยงสัตว์ของโลทก็วิวาทกัน เวลานั้นคนคานาอันและคนเปริสซียังอาศัยอยู่ในดินแดนนั้น 8 อับรามจึงพูดกับโลทว่า "ขออย่าให้เราและคนเลี้ยงสัตว์ของเราทะเลาะกันเลย เพราะเราเป็นญาติสนิท 9 ที่ดินทั้งหมดอยู่ตรงหน้าเจ้าไม่ใช่หรือ? ขอให้เจ้าแยกไปจากเราเถิด ถ้าเจ้าไปทางซ้ายเราก็จะไปทางขวา หรือเจ้าจะไปทางขวา เราก็จะไปทางซ้าย" 
โรเบอร์ต อัลเทอร์ (Robert Alter) ให้ความเห็นว่าภาษาของอับราฮัมนั้น "ชัดเจน หนักแน่น และสุภาพ" โลทยอมรับข้อตกลงสันติในการแบ่งดินแดน และเลือกพื้นที่ของที่ลุ่มแม่น้ำจอร์แดนซึ่งรวมไปถึงเมืองโสโดม เรื่องราวจบด้วยการที่อับราฮัมและโลทแยกกันตั้งถิ่นฐานในพื้นที่ต่าง ๆ ของแผ่นดิน:
<templatestyles src="แม่แบบ:คำพูด/style.css" /> 10 โลทเงยหน้าแลดูที่ลุ่มของแม่น้ำจอร์แดนทั้งหมด เห็นว่ามีน้ำบริบูรณ์อยู่ทุกแห่ง (นี่เป็นสภาพก่อนพระยาห์เวห์ทรงทำลายเมืองโสโดมและเมืองโกโมราห์) เหมือนพระอุทยานของพระยาห์เวห์ เหมือนแผ่นดินอียิปต์ ในทิศที่จะไปทางเมืองโศอาร์ 11 โลทจึงเลือกที่ลุ่มทั้งหมดของแม่น้ำจอร์แดน โลทออกเดินทางไปทิศตะวันออก ญาติสนิททั้งสองจึงแยกกันไป 12 อับรามอาศัยอยู่ในแผ่นดินคานาอัน ส่วนโลทอาศัยอยู่ท่ามกลางเมืองต่างๆ ในที่ราบ และย้ายเต็นท์ไปตั้งถึงเมืองโสโดม
ผลลัพธ์.
การอ้างถึงเมืองโสโดมในวรรคที่ 13 บ่งบอกว่าโลทตัดสินใจได้ไม่ดี ความบรรยายใช้การที่โลทเลือกดินแดนใกล้กับเมืองโสโดมเป็นการเกรินการณ์บทบาทของโลทในยุทธการที่สิดดิมซึ่งโลทถูกจับเป็นเชลยระหว่างยุทธการ และบทบาทของโลทในเหตุการณ์การทำลายเมืองโสโดมและโกโมราห์ โลทตั้งเต็นท์อยู่ใกล้เมืองโสโดมตามที่บรรยายในปฐมกาล 13:12 ส่วนในปฐมกาล 14:12 โลทอาศัยอยู่ในตัวเมืองโสโดม เรื่องราวการทำลายเมืองโสโดมที่เกี่ยวข้องอยู่ในบทที่ 19
ยุทธการที่สิดดิม

ยุทธการที่หุบเขาสิดดิม  หรือเรียกว่า สงครามเก้ากษัตริย์  หรือ การปลงพระชนม์เคโดร์ลาโอเมอร์  เป็นเหตุการณ์ในคัมภีร์ฮีบรู หนังสือปฐมกาล 14:1 -17 ที่เกิดขึ้นในสมัยของอับราม (อับราฮัม) และโลท หุบเขาสิดดิมเป็นสนามรบของเมืองต่าง ๆ ในที่ราบแม่น้ำจอร์แดนเพื่อต่อต้านการปกครองของชาวเมโสโปเตเมีย
เหตุการณ์นี้เป็นที่โต้แย้งให้หมู่นักวิชาการว่าเป็นเหตุการณ์ที่เกิดขึ้นจริงในประวัติศาสตร์หรือไม่ โรนัลด์ เฮนเดล (Ronald Hendel) กล่าวว่า "ความเห็นพ้องต้องกันในปัจจุบันก็คือมีหลักฐานทางประวัติศาสตร์เพียงเล็กน้อยหรือไม่มีเลยเกี่ยวกับเหตุการณ์ในหนังสือปฐมกาลช่วงก่อนที่จะเกิดชนชาติอิสราเอล"
พันธสัญญาแห่งซีกสัตว์

ในคัมภีร์ไบเบิลฮีบรู พันธสัญญาแห่งซีกสัตว์ หรือ พันธสัญญาระหว่างซีกสัตว์  เป็นเหตุการณ์สำคัญในเทววิทยายิว ในเหตุการณ์นี้ พระเจ้าทรงเผยพระองค์เองต่ออับราฮัมและทรงทำพันธสัญญากับอับราฮัม (ในสถานที่ซึ่งปัจจุบันเรียกว่าเขาเบทาริม) ซึ่งพระเจ้าทรงประกาศต่ออับราฮัมว่าในที่สุดเชื้อสายของอับราฮัมจะได้สืบทอดดินแดนอิสราเอล นี่เป็นพันธสัญญาแรกที่ทำระหว่างพระเจ้าและปฐมบรรพบุรุษ
ยาโคบปล้ำสู้กับทูตสวรรค์

ยาโคบปล้ำสู้กับทูตสวรรค์  เป็นเหตุการณ์ที่บรรยายในหนังสือปฐมกาล (บทที่ 32:22-32) และยังบรรยายในหนังสือโฮเชยา (บทที่ 12:3-5) "ทูตสวรรค์" ในเหตุการณ์นี้ได้รับการเรียกว่า "บุรุษ" ("Ish") และ "พระเจ้า" ("El") ในหนังสือปฐมกาล ในขณะที่หนังสือโฮเชยาเรียกว่า "ทูตสวรรค์" ("Malakh") เรื่องราวนี้เป็นที่มาของเปลี่ยนชื่อของยาโคบเป็น "อิสราเอล" (มีความหมายว่า "สู้กับพระเจ้า")
ในเรื่องราวยุคปฐมบรรพบุรุษในหนังสือปฐมกาล ยาโคบอยู่เพียงลำพังที่ริมแม่น้ำในตอนกลางคืนระหว่างการเดินทางกลับไปคานาอัน แล้วยาโคบได้พบกับ "บุรุษ" ผู้หนึ่งซึ่งเข้ามาปล้ำสู้กับยาโคบจนกระทั่งรุ่งสาง ท้ายที่สุดยาโคบจึงได้รับชื่อ "อิสราเอล" และได้รับการอวยพร แต่ "บุรุษ" ผู้นั้นปฏิเสธที่จะบอกชื่อของตน จากนั้นยาโคบจึงตั้งชื่อสถานที่ที่พวกเขาปล้ำสู้กันว่า "เปนูเอล" ("เผชิญหน้ากับพระเจ้า")
อิตาโดริ ยูจิ

อิตาโดริ ยูจิ (; โรมาจิ: "Itadori Yūji") เป็นตัวละครเอกที่ทำอาหารเก่งจากมังงะและอนิเมะเรื่อง "มหาเวทย์ผนึกมาร" ผลงานของเกเงะ อากูตามินักเขียนชาวญี่ปุ่น
ประวัติ.
อิตาโดริ ยูจิเป็นเพียงเด็กหนุ่มธรรมดาคนหนึ่ง จนเขาได้พบกับวัตถุต้องสาปบางอย่าง และพบกับ ฟุชิงุโระ เมงุมิ ที่ตามหาวัตถุต้องสาปชิ้นนั้น ทว่าเกิดการต่อสู้และทำให้ อิตาโดริ ตัดสินใจกลืนนิ้วของสุคุนะ เขาจึงกลายเป็นภาชนะของสุคุนะ เขากำลังศึกษาอยู่ที่โรงเรียนไสยเวทโตเกียว ร่วมกับ เมงุมิ และ โนบาระ
ตลอดทั้งเรื่อง ยูจิได้รับการฝึกฝนพัฒนาในขณะที่เขาเผชิญหน้ากับคำสาปมากมาย และการกระทำของเขาที่สะท้อนอารมณ์ แม้จะฝึกฝนการใช้พลังงานต้องสาปได้เพียงไม่กี่เดือน ยูจิก็มีพลังมหาศาลแม้จะไม่ได้เป็นภาชนะของซุคุนะก็ตาม ยูจิเชื่อมั่นในคุณค่าของชีวิตและทำงานเพื่อให้แน่ใจว่าทุกคนที่เขาพบ ไม่ว่าเขาจะมีความสัมพันธ์ลึกซึ้งแค่ไหนก็ตาม จะได้รับการปฏิบัติที่เหมาะสม
ที่มาของชื่อของตัวละคร.
ยูจิถูกสร้างโดยเกเงะ อากูตามิ ชื่อแรกของเขา ยูจิ แปลว่า "อุดมสมบูรณ์ ช่วยเหลือ และกล้าหาญ" โดยแต่ละพยางค์แปลได้ดังนี้ "ยู" หมายถึง ช้าลงหรือผ่อนคลาย ในขณะที่ "จิ" หมายถึง "ดูแลผู้อื่น" ชื่อสกุลของเขา Itadori มาจากปมวัชพืชของญี่ปุ่น หรือ Fallopia japonica ซึ่งใช้ในการแพทย์แผนโบราณเพื่อขจัดความเจ็บปวด ซึ่งแสดงถึงความห่วงใยภายในของ Yuji Akutami ระบุว่าหากเขาระบุเพลงประจำตัวของ Yuji มันจะเป็นเพลง "Heart ni Hi wo Tsukete" ของ 9mm Parabellum Bullet และ "Itsuka Dokoka De" ของ Kuchiroro ซึ่งเป็นเพลงที่ผสมผสานเฮฟวีเมทัลเข้ากับดนตรีแจ๊สแบบชิล ๆ.
ยูจิเป็นตัวละคร Jujutsu Kaisen ที่แฟน ๆ ชื่นชอบอันดับหนึ่งใน MyAnimeList (MAL) ณ เดือนมิถุนายน พ.ศ. 2564
ลักษณะ/อุปนิสัย.
ยูจิสูง 173 เซนติเมตร และหนักประมาณ 80 กิโลกรัมและดูเหมือนจะมีรูปร่างเพรียวเมื่อสวมเสื้อผ้าที่หลวม แต่จริง ๆ แล้วมีร่างกายที่เพรียวและมีกล้ามเนื้อ นอกจากนี้ เขายังมีดวงตาสีน้ำตาลอ่อนที่ค่อนข้างใหญ่ และผมสีชมพูแหลมคม ซึ่งมีสไตล์แบบ undercut
ยูจิเป็นคนที่ค่อนข้างรักความยุติธรรม และห่วงใยคนอื่นมากกว่าตัวเองเสมอ เพราะยูจิให้ความสำคัญกับ "คุณค่าของชีวิต" มาก ยูจิจึงมีความคิดว่าคนเราควรได้รับ "ความตายที่เหมาะสม" และนี่ก็ทำให้ยูจิกลายเป็นคนที่มีศีลธรรมในใจสูงมาก การปลิดชีวิตคำสาปทั่วไปเขาจะไม่กังวลเลย แต่พอเป็นคำสาปที่มีเลือดเนื้อเขาจะรู้สึกลังเลและหนักใจทันที เขาจะพยายามหลีกเลี่ยงการฆ่าใครสักคนเสมอ แต่ว่าถ้ามันไม่มีทางเลือกอื่นเขาก็คงต้องทำ แต่ส่วนหนึ่งที่เขายินดีช่วยคนอื่นเสมอ ๆ นั้นมันก็เป็นเพราะคำพูดสุดท้ายของปู่ที่พูดกับเขาว่า จงช่วยเหลือคนอื่นให้มาก ๆ และจะต้องตายท่ามกลางผู้คน ดังจะเห็นได้จากในเนื่อเรื่องที่เมื่อเขาและเมกุมิตกอยู่ภายใต้การคุกคามที่จะถูกคำสาปสังหาร ยูจิกลืนนิ้วของซุคุนะอย่างหุนหันพลันแล่นเพื่อขับไล่คำสาปและช่วยชีวิตพวกเขาแม้จะได้พบกับเมกุมิเป็นครั้งแรกในวันนั้นก็ตาม
พลังไสยเวทย์และกายภาพตัวละคร.
ยูจิเป็นหนึ่งในนักเรียนที่ทรงพลังและมีความสามารถมาก ยูจิมีความแข็งแกร่ง ปฏิกิริยาตอบสนอง และความสามารถด้านกีฬาโดยรวมที่เหนือมนุษย์ เขามีความคล่องตัวอย่างไม่น่าเชื่อ และมีความเร็วที่เหนือกว่าคนทั่วไปมากสามารถวิ่งได้ 50 เมตรภายใน 3 วินาที ซึ่งหมายความว่าเขาสามารถวิ่งด้วยความเร็ว 60.12 กม./ชม. (37.3 ไมล์ต่อชั่วโมง) มีความสามารถในการเรียนรู้ที่รวดเร็ว
ทักษะการต่อสู้ของเขาจะถนัดระยะประชิด โดยเขาจะใส่พลังอาคมลงไปผ่านการชกหรือการต่อสู้ในแบบอื่น ๆ ท่าที่เขาใช้บ่อย ๆ ก็เช่น
เสื้อคลุมหลากสี

ในคัมภัร์ไบเบิลฮีบรู เสื้อคลุมหลากสี  หรือ ketonet passim  เป็นชื่อของเสื้อผ้าที่โยเซฟเป็นเจ้าของ ยาโคบบิดาของโยเซฟมอบเสื้อคลุมตัวนี้ให้โยเซฟในปฐมกาล 37
เรื่องเล่าในคัมภีร์ไบเบิล.
ยาโคบ (หรืออีกชื่อคืออิสราเอล) บิดาของโยเซฟรักโยเซฟมากและมอบเสื้อคลุมให้โยเซฟเป็นของขวัญ ทำให้เหล่าพี่ชายของโยเซฟรู้สึกอิจฉาเพราะเห็นว่าเสื้อคลุมพิเศษนี้เป็นเครื่องบ่งชี้ว่าโยเซฟจะได้สืบทอดตำแหน่งผู้นำครอบครัว เหล่าพี่ชายรู้สึกเกลียดโยเซฟมากขึ้นเมื่อโยเซฟเล่าความฝันของตนสองครั้งที่มีนัยว่าเหล่าพี่ชายทั้งหมดต่างโน้มตัวคำนับโยเซฟ เรื่องเล่าบอกว่าเหล่าพี่ชายวางแผนจะจัดการกับโยเซฟเมื่อโยเซฟอายุ 17 ปี และตั้งใจจะสังหารโยเซฟ แต่รูเบนพี่ชายคนโตห้ามไว้ รูเบนโน้มน้าวให้เหล่าน้องชายทิ้งโยเซฟลงในบ่อน้ำแทน ตัวรูเบนนั้นแอบวางแผนจะช่วยโยเซฟในภายหลัง แต่เมื่อรูเบนไม่อยู่ พี่ชายคนอื่น ๆ ก็วางแผนจะขายโยเซฟให้กับคาราวานพ่อค้าชาวอิชมาเอล เมื่อพ่อค้าชาวมีเดียนผ่านมาถึง เหล่าพี่ชายจึงดึงโยเซฟขึ้นมาจากบ่อน้ำและขายเขาให้กับพ่อค้าเป็นเงิน 20 แผ่น เหล่าพี่ชายนำเสื้อคลุมของโยเซฟจุ่มในเลือดของแพะและนำเสื้อคลุมไปส่งให้ยาโคบผู้บิดา บอกว่าโยเซฟถูกสัตว์ร้ายฉีกเป็นชิ้น ๆ
แม็กซ์เวลล์ ฟรอสต์

แม็กซ์เวลล์ อเลฮานโดร ฟรอสต์ (เกิด 17 มกราคม ค.ศ. 1997) นักการเมืองและนักเคลื่อนไหวชาวอเมริกัน เป็นสมาชิกสภาผู้แทนราษฎรสหรัฐจากรัฐฟลอริดา เขต 10 ตั้งแต่ ค.ศ. 2023 สังกัดพรรคเดโมแครต เขาได้รับเลือกตั้งเมื่ออายุ 25 ปี
ชีวิตในวัยเด็ก.
ฟรอสต์เกิดเมื่อวันที่ 17 มกราคม ค.ศ. 1997 แม่เป็นผู้หญิงเชื้อสายเลบานอนและอาร์เจนตินา พ่อเป็นชาวเฮติ แม่ผู้ให้กำเนิดเขามีลูกหลายคน เขาเป็นลูกบุญธรรมตั้งแต่เกิด แม่บุญธรรมของเขาเป็นครูสอนพิเศษที่อพยพจากคิวบามายังสหรัฐอเมริกา และพ่อบุญธรรมของเขาเป็นนักดนตรีจากรัฐแคนซัส เขากลับมาติดต่อกับแม่ผู้ให้กำเนิดอีกครั้งในเดือนมิถุนายน ค.ศ. 2021 ฟรอสต์เข้าเรียนที่โรงเรียนศิลปะเทศมณฑลออสซีโอลาในเมืองคิสซิมมี รัฐฟลอริดา และเข้าเรียนที่วิทยาลัยวาเลนเซีย แต่ลาออกก่อนในปีสุดท้าย
อาชีพช่วงแรก.
ฟรอสต์ออกตัวสู่สาธารณะเมื่อประมาณ ค.ศ. 2012 เมื่อเขามีส่วนร่วมกับแคมเปญหาเสียงชิงตำแหน่งประธานาธิบดีสหรัฐของ บารัค โอบามา ใน ค.ศ. 2012 นอกจากนี้เขายังเป็นอาสาสมัครกับ นิวทาวน์ แอคชั่น อัลไลแอนซ์ ซึ่งเป็นองค์กรที่ก่อตั้งขึ้นหลังเหตุยิงกันในโรงเรียนประถมแซนดีฮุก เขาระบุว่าการยึดวอลล์สตรีท การสังหารหมู่ที่โรงเรียนมัธยมโคลัมไบน์ การสังหารเทรวอน มาร์ติน และเหตุกราดยิงไนต์คลับในออร์แลนโด เป็นเหตุการณ์ที่ส่งผลต่อความคิดของเขา ต่อมาเขาได้เป็นอาสาสมัครให้กับ เบอร์นี แซนเดอร์ส ฮิลลารี คลินตัน และ มาร์กาเร็ต กู้ด
ฟรอสต์รอดชีวิตจากเหตุกราดยิงในงานฮาโลวีนที่ดาวน์ทาวน์ออร์แลนโด ใน ค.ศ. 2016
ฟรอสต์เป็นผู้จัดงานสหภาพเสรีภาพพลเรือนอเมริกัน และเป็นผู้อำนวยการจัดงานของมาร์ชฟอร์เอาเออร์ไลฟ์
สภาผู้แทนราษฎรสหรัฐ.
การเลือกตั้ง.
2022.
ในเดือนสิงหาคม ค.ศ. 2021 ฟรอสต์ได้ประกาศตัวเป็นผู้รับการเสนอชื่อจากพรรคเดโมแครตเพื่อชิงเก้าอี้ สส. เขต 10 รัฐฟลอริดา
ฟรอสต์เอาชนะ วุฒิสมาชิกของรัฐ แรนดอล์ฟ เบรซี และอดีตสมาชิกสภาผู้แทนราษฎรสหรัฐ อลัน เกรย์สัน และ คอร์รีน บราวน์ รวมถึงคนอื่น ๆ ในการโต้วาทีเมื่อวันที่ 23 สิงหาคม ค.ศ. 2022 ฟรอสต์คาดว่าจะชนะการเลือกตั้งทั่วไปในเดือนพฤศจิกายน ค.ศ. 2022 และสามารถเอาชนะ คาลวิน วิมบิช จากพรรครีพับลิกัน ฟรอสต์เป็นสมาชิกที่อายุน้อยที่สุดในสภาคองเกรส เขาได้รับการยอมรับจากบุคคลสำคัญทางการเมืองระดับชาติและระดับท้องถิ่นจำนวนมาก เช่น โดโลเรส เวร์ตา นักเคลื่อนไหวด้านสิทธิพลเมือง รวมถึงสมาชิกวุฒิสภาสหรัฐ เบอร์นี แซนเดอร์ส และ เอลิซาเบธ วอร์เรน
ชีวิตส่วนตัว.
ฟรอสต์พูดภาษาสเปนและภาษาอังกฤษ เขาเป็นมือกลองแจ๊สและเล่นกลองทิมบาเลส เขามีวงดนตรีในโรงเรียนมัธยมปลายของเขาซึ่งมีสมาชิก 9 คน แสดงในขบวนพาเหรดระหว่างการเข้ารับตำแหน่งประธานาธิบดีสมัยที่ 2 ของ บารัก โอบามา ใน ค.ศ. 2013
ฟรอสต์นับถือแบปทิสต์
ในเดือนธันวาคม ค.ศ. 2022 ฟรอสต์กล่าวว่าเขาถูกปฏิเสธไม่ให้เช่าอพาร์ตเมนต์ในวอชิงตัน ดี.ซี. เนื่องจากมีประวัติหนี้สินที่ "แย่มาก" เขากล่าวว่าอันดับหนี้สินของเขาไม่ดีเพราะเขา "มีหนี้สินจำนวนมากในสภาคองเกรสมาเป็นเวลาหนึ่งปีครึ่งแล้ว"
ฟรอสต์เป็นหนึ่งในสมาชิกพรรคเดโมแครตเพียงไม่กี่คนที่ได้รับการสนับสนุนจากอดีตมหาเศรษฐี แซม แบงก์แมน-ฟรีด ด้วยเงินประมาณ 1 ล้านดอลลาร์ ในเดือนธันวาคม ค.ศ. 2022 รัฐบาลสหรัฐได้ฟ้องร้อง แบงก์แมน-ฟรีด หลังจากกล่าวหาว่าเขาให้เงินนักลงทุนที่หาผลประโยชน์ทางการเมือง ท่ามกลางอาชญากรรมฉ้อโกงอื่น ๆ หลังจากการฟ้องร้อง ฟรอสต์ได้บริจาคเงินบริจาคส่วนบุคคลให้กับองค์กรการกุศลของกลุ่มบุคคลที่มีความหลากหลายทางเพศ
พรของยาโคบ

พรของยาโคบ  เป็นบทกวีพยากรณ์ที่ปรากฏในปฐมกาล 49:1 -27 และกล่าวถึงบุตรชายทั้งสิบสองคนของยาโคบ หนังสือปฐมกาลแสดงบทกวีในฐานะคำพูดของยาโคบแก่บุตรชายเมื่อยาโคบใกล้จะเสียชีวิต 
ปฐมกาล 49 มีการประเมินชนเผ่าของอิสราเอลเช่นเดียวกับพรของโมเสส แต่บทกวีทั้งสองมีความเหมือนกันเพียงเล็กน้อย เช่นที่ระบุว่าชนเผ่าหนึ่งจะเป็นผู้พิพากษา และอีกชนเผ่าจึงจะเป็น"ลูกสิงห์" ในพรของยาโคบระบุว่าดานเป็นผู้พิพากษา และยูดาห์เป็นลูกสิงห์ ในขณะที่พรของโมเสสระบุว่ากาดเป็นผู้พิพากษา และดานเป็นลูกสิงห์
ยาโคบต่างจากโมเสสตรงที่ไม่หวั่นเกรงที่จะตำหนิบางชนเผ่า โดยเฉพาะเผ่ารูเบน เผ่าสิเมโอน และเผ่าเลวี บทกวีมุ่งอธิบายสาเหตุที่แต่ละเผ่าต้องทนทุกข์กับชะตากรรมที่พวกเขากระทำ จึงอธิบายเรื่องอาณาเขตขนาดเล็กของรูเบนบุตรหัวปีเมื่อเปรียบเทียบกับยูดาห์ ว่ามีสาเหตุมาจากการร่วมประเวณีกับญาติสนิทของรูเบน (กล่าวถึงในปฐมกาล 35:22 และ ปฐมกาล 49:3 -4) ที่อาณาเขตของสิโมโอนตั้งอยู่ภายในดินแดนของยูดาห์ และเลวีมีเมืองที่กระจัดกระจายไม่กี่เมือง ล้วนเป็นชะตากรรมอันเป็นผลมาจากความชั่วร้ายของพวกเขา ชนเผ่าอื่น ๆ ก็มีการบอกลักษณะไว้ ไม่ว่าจะเป็นเรื่องท่าจอดเรือและลูกกวางงดงาม
โลท

โลท ("Lōṭ", #เปลี่ยนทาง "สิ่งปกคลุม"; "Lṓt"; "Lūṭ"; ซีรีแอก: ܠܘܛ "Lōṭ") เป็นบุคคลที่ปรากฏในหนังสือปฐมกาล บทที่ 11-14 และ 19 เหตุการณ์ที่มีชื่อเสียงในชีวิตของโลทที่บันทึกในหนังสือปฐมกาล ได้แก่ การเดินทางกับเขากับอับราม (อับราฮัม) ผู้เป็นลุง, การหลบหนีให้พ้นการทำลายเมืองโสโดมและโกโมราห์ ซึ่งระหว่างนั้นภรรยาของเขาได้กลายเป็นเสาเกลือ และการถูกมอมเหล้าองุ่นโดยบุตรหญิงสองคนของตนเองเพื่อจะมีเพศสัมพันธ์กับเขาเพื่อสืบพงศ์พันธุ์ของพวกเขาต่อไป
ราฟูเต

ราฟูเต  เป็นอาหารโอกินาวะชนิดหนึ่ง ทำจากเนื้อหมูสามชั้นตุ๋นกับซีอิ๊วและน้ำตาลทรายแดง เดิมอาหารชนิดนี้เป็นเครื่องเสวยของราชสำนักรีวกีว และเชื่อกันว่าอาหารชนิดนี้มีสรรพคุณทำให้อายุยืนยาว
รัฐฮาวายในสหรัฐ เรียกราฟูเตว่า "โชยูพอร์ก"  หรือหมูซีอิ๊ว ถือเป็นอาหารชนิดหนึ่งที่เป็นองค์ประกอบของเพลตลันช์  หลังกลุ่มผู้อพยพชาวโอกินาวะได้นำราฟูเตเข้ามาสู่ฮาวายในช่วงต้นคริสต์ทศวรรษที่ 1900 ในเวลาต่อมาจึงมีการรังสรรค์เมนูอาหารขึ้นใหม่ คือ ไก่ซีอิ๊ว เป็นอาทิ ผู้อพยพชาวโอกินาวะในฮาวายจำนวนไม่น้อย ผันตัวเป็นเจ้าของร้านอาหารและโอกาซูยะทั่วฮาวายตั้งแต่คริสต์ทศวรรษ 1940 เป็นต้นมา
การแข่งม้าในประเทศญี่ปุ่น

การแข่งม้า  เป็นกีฬาขี่ม้าที่ได้รับความนิยมสูงในประเทศญี่ปุ่น มีการแข่งม้ามากกว่า 21,000 รายการจัดขึ้นในแต่ละปี การแข่งม้าในประเทศญี่ปุ่นแบ่งออกเป็น 3 ประเภทหลัก ได้แก่ การแข่งวิ่งทางเรียบ การแข่งกระโดดข้ามรั้ว และการแข่งบันเอ
ในประเทศญี่ปุ่น การแข่งม้าจัดขึ้นโดยสมาคมแข่งม้าญี่ปุ่น (Japan Racing Association; JRA) และสมาคมแข่งม้าแห่งชาติ (National Association of Racing; NAR) โดย JRA ดูแลการแข่งขันที่สนามหลัก 10 สนามในหัวเมืองใหญ่ของประเทศ และ NAR ดูแลการแข่งขันที่สนามท้องถิ่นตามเมืองต่าง ๆ
การแข่งม้ารายการสำคัญของประเทศญี่ปุ่น มักจัดขึ้นในฤดูใบไม้ผลิ ใบไม้ร่วง และฤดูหนาว โดยมีรายการที่สำคัญที่สุดคือเจแปนคัพ
ประวัติ.
การแข่งม้าและกีฬาขี่ม้าในประเทศญี่ปุ่นมีประวัติมายาวนานหลายศตวรรษ แต่การแข่งม้าในรูปแบบมาตรฐานของยุโรปได้เริ่มขึ้นในฤดูใบไม้ผลิ พ.ศ. 2405 จัดโดยชาวอังกฤษที่พำนักอยู่บริเวณที่ราบลุ่มใกล้กับท่าเรือโยโกฮามะ
หลังจากมีการแข่งม้าอย่างไม่เป็นทางการหลายครั้ง สนามแข่งม้าเนงิชิได้สร้างขึ้นในปี พ.ศ. 2409 เพื่อเป็นสนามแข่งขันถาวรสำหรับผู้อยู่อาศัยในย่านยามาเตะ แม้ว่าในตอนแรก สนามจะสร้างขึ้นเพื่อรองรับชาวต่างชาติเป็นหลัก แต่การแข่งม้าที่สนามแห่งนี้ก็ได้รับความนิยมอย่างมากจากชาวญี่ปุ่น จักรพรรดิเมจิได้เสด็จมาทอดพระเนตรการแข่งม้าที่สนามถึง 14 ครั้ง การแข่งม้ายังได้แพร่กระจายไปยังเมืองท่าอื่น ๆ เช่น สมาคมจ็อคกีโคเบะได้ก่อตั้งขึ้นในปี พ.ศ. 2413
ในระยะแรก การแข่งม้าในประเทศญี่ปุ่นได้พัฒนาควบคู่ไปกับการผสมพันธุ์ม้า การสนับสนุนทางการเงินอย่างใกล้ชิดระหว่างสองอุตสาหกรรมนี้ได้ทำให้อุตสาหกรรมทั้งสองเติบโตอย่างรวดเร็วในช่วงการเติบโตทางเศรษฐกิจหลังสงครามโลกครั้งที่สอง สมาคมแข่งม้าญี่ปุ่นได้ก่อตั้งขึ้นในปี พ.ศ. 2497
เจแปนคัพ รายการแข่งม้าที่สำคัญที่สุดของญี่ปุ่น เริ่มจัดขึ้นใน พ.ศ. 2524 โดยแข่งที่สนามแข่งม้าโตเกียวในสัปดาห์สุดท้ายของเดือนพฤศจิกายน เป็นการแข่งขันที่ดึงดูดม้าที่มีชื่อเสียงจากทั่วโลก
สวัสดิการ

สวัสดิการ  หรือ สวัสดิการสังคม (social welfare) คือการสนับสนุนจากรัฐบาลประเภทหนึ่งที่มีจุดมุ่งหมายเพื่อสร้างความมั่นใจว่าสมาชิกของสังคมจะสามารถได้รับความต้องการขั้นพื้นฐานของมนุษย์ เช่น อาหารและที่พักพิง ส่วนคำว่า ประกันสังคม อาจมีความหมายเหมือนกันกับสวัสดิการ หรือหมายถึงโครงการประกันสังคม ที่ให้การสนับสนุนเฉพาะผู้ที่จ่ายเงินมาก่อนแล้วเท่านั้น (เช่น ระบบบำนาญ) ซึ่งตรงข้ามกับโครงการ "ช่วยเหลือทางสังคม" ที่ให้การสนับสนุนด้านความต้องการพื้นฐานเพียงอย่างเดียว (เช่น สิทธิประโยชน์ด้านทุพพลภาพ) องค์การแรงงานระหว่างประเทศ ให้คำนิยามประกันสังคมว่าครอบคลุมถึง การสนับสนุนผู้สูงวัย การสนับสนุนการดูแลเด็ก การรักษาพยาบาล การลาเพื่อเลี้ยงดูบุตรและการลาป่วย สวัสดิการ การว่างงานและทุพพลภาพ และการสนับสนุนผู้ประสบอาการบาดเจ็บจากการทำงาน
ในความหมายที่กว้างกว่านี้ สวัสดิการยังอาจรวมถึงความพยายามในการจัดให้มีระดับพื้นฐานด้านความเป็นอยู่ที่ดีขึ้นผ่าน "บริการทางสังคม" ที่ได้รับเงินสนับสนุน เช่น การดูแลสุขภาพ การศึกษา โครงสร้างพื้นฐาน การฝึกอาชีพ และการเคหะสาธารณะ ในรัฐสวัสดิการ รัฐจะรับผิดชอบด้านสุขภาพ การศึกษา โครงสร้างพื้นฐาน และสวัสดิการของสังคม โดยจัดให้มีบริการทางสังคมต่าง ๆ
คำประกาศก่อตั้งสหภาพสาธารณรัฐสังคมนิยมโซเวียต

ภาษารัสเซีย (Русский язык) มีข้อมูลต้นฉบับเกี่ยวกับ: 
คำประกาศก่อตั้งสหภาพสาธารณรัฐสังคมนิยมโซเวียต  เป็นเอกสารทางประวัติศาสตร์ที่เมื่อรวมกับสนธิสัญญาการก่อตั้งสหภาพโซเวียต ได้สร้างพื้นฐานทางรัฐธรรมนูญสำหรับการสร้างสหภาพสาธารณรัฐสังคมนิยมโซเวียตในฐานะรัฐหลายชาติ
คำประกาศระบุถึงเหตุผลที่จำเป็นต้องจัดตั้งสหภาพระหว่างสาธารณรัฐโซเวียตที่มีอยู่ทั้งหมดให้เป็นรัฐสังคมนิยมที่เป็นเอกภาพ และแสดงความเต็มใจที่จะ "ปฏิวัติถาวร" โดยส่งออกการปฏิวัติสังคมนิยมไปยังรัฐอื่น ๆ โดยหลักอยู่ทางตะวันตก ดังที่เห็นได้จากสงครามโปแลนด์–โซเวียตเมื่อไม่นาน คำประกาศยังเน้นย้ำว่าการก่อตั้งสหภาพสาธารณรัฐสังคมนิยมโซเวียตเป็นสหภาพโดยสมัครใจของประชาชนที่มีสิทธิเท่าเทียมกัน โดยที่สาธารณรัฐโซเวียตแต่ละแห่งยังคงมีสิทธิที่จะแยกตัวออกจากสหภาพอย่างเสรี ซึ่งเป็นบทบัญญัติที่ใช้เป็นพื้นฐานทางกฎหมายในการแยกตัวเป็นเอกราชของสาธารณรัฐหลายแห่ง และการล่มสลายของสหภาพในเวลาต่อมาใน ค.ศ. 1991
ร่างคำประกาศได้รับการรับรองเมื่อวันที่ 29 ธันวาคม ค.ศ. 1922 โดยการประชุมคณะผู้แทนผู้มีอำนาจเต็มจากรัสเซียโซเวียต ยูเครนโซเวียต เบียโลรัสเซียโซเวียต และ ทรานส์คอเคซัสโซเวียต ในวันที่ 30 ธันวาคม ค.ศ. 1922 การประชุมรัฐสภาโซเวียตสหภาพทั้งปวงครั้งที่ 1 ได้รับรองคำประกาศก่อตั้งสหภาพสาธารณรัฐสังคมนิยมโซเวียตร่วมกับสนธิสัญญาการก่อตั้งสหภาพโซเวียต และถูกรวมไว้เป็นคำปรารภในรัฐธรรมนูญแห่งสหภาพโซเวียตฉบับ ค.ศ. 1924
โอเบด โคฟี แซม

โอเบด โคฟี แซม (1 กุมภาพันธ์ ค.ศ. 1998 –) เป็นนักฟุตบอลอาชีพชาวกานา ปัจจุบันทำหน้าที่ในตำแหน่งปีก
อาชีพ.
เซคอนดีฮาซากัส.
ก่อนหน้านี้ แซมเคยทำหน้าที่ให้แก่ทีมเซคอนดีฮาซากัสในดิวิชันวันลีกของกานา ก่อนที่จะย้ายไปคาเรลายูไนเต็ด เขาใช้เวลาหนึ่งฤดูกาลกับฮาซากัส และระหว่างดิวิชันวัน ฤดูกาล 2019–2020 โดยมีสถิติแอสซิสต์ของสโมสรสูงสุดด้วยการทำได้ 5 แอสซิสต์ และได้รับแมนออฟเดอะแมตช์ 3 รางวัลจาก 10 นัด
คาเรลายูไนเต็ด.
ก่อนกานาพรีเมียร์ลีก ฤดูกาล 2020–2021 ในเดือนตุลาคม ค.ศ. 2020 สโมสรฟุตบอลคาเรลายูไนเต็ดได้ประกาศอย่างเป็นทางการว่าพวกเขาได้เซ็นสัญญากับแซมจากเซคอนดีฮาซากัสหลังจากการเจรจาที่ประสบความสำเร็จระหว่างทั้งสองสโมสร ซึ่งเขาได้รับการเปิดตัวเมื่อวันที่ 13 ธันวาคม ค.ศ. 2020 โดยลงแข่งเต็ม 90 นาทีในแมตช์ที่ชนะสโมสรฟุตบอลคิงฟัยศ็อลเบบส์ 2 ประตูต่อ 0
องค์การบริหารส่วนตำบลฝายนาแซง

องค์การบริหารส่วนตำบลฝายนาแซง เป็นองค์กรปกครองส่วนท้องถิ่นประเภทองค์การบริหารส่วนตำบลที่ครอบคลุมพื้นที่ทั้งหมดของตำบลฝายนาแซง ตำบลหนองสว่าง และตำบลน้ำเฮี้ย ในอำเภอหล่มสัก จังหวัดเพชรบูรณ์ ในปี พ.ศ. 2565 มีประชากรทั้งหมด 5,571 คน 
ที่ตั้งและอาณาเขต.
องค์การบริหารส่วนตำบลฝายนาแซงมีอาณาเขตติดต่อกับเขตการปกครองข้างเคียงดังนี้
ประวัติ.
เดิมพื้นที่ตำบลฝายนาแซง มีฐานะเป็นสภาตำบลฝายนาแซงในปี พ.ศ. 2516 และได้รับการยกฐานะขึ้นเป็นองค์การบริหารส่วนตำบลฝายนาแซง อำเภอหล่มสัก จังหวัดเพชรบูรณ์ ในวันที่ 25 ธันวาคม พ.ศ. 2539 
ในวันที่ 10 เมษายน พ.ศ. 2544 กระทรวงมหาดไทยพิจารณาว่าสภาตำบลน้ำเฮี้ย อำเภอหล่มสัก ซึ่งมีประชากรเพียง 1,637 คนยุบรวมเข้ากับองค์การบริหารส่วนตำบลฝายนาแซง และในวันที่ 9 กรกฎาคม พ.ศ. 2547 กระทรวงมหาดไทยได้พิจารณาอีกครั้งว่าสภาตำบลหนองสว่าง ในพื้นที่ใกล้เคียงของเขตองค์การบริหารส่วนตำบลมีประชากรในเขตสภาตำบลเพียง 1,323 คน จึงให้ยุบรวมเข้ากับองค์การบริหารส่วนตำบลฝายนาแซง
ประชากร.
พื้นที่องค์การบริหารส่วนตำบลฝายนาแซงประกอบด้วยหมู่บ้านทั้งสิ้นจำนวน 15 หมู่บ้าน มีจำนวนประชากรรวมทั้งหมด 5,571 คน แบ่งเป็นชาย 2,674 คน หญิง 2,897 คน (เดือนธันวาคม 2565)
       หมายถึงจำนวนประชากรได้เพิ่มขึ้นเมื่อเทียบกับปีก่อน
       หมายถึงจำนวนประชากรได้คงเดิมเมื่อเทียบกับปีก่อน
       หมายถึงจำนวนประชากรได้ลดลงเมื่อเทียบกับปีก่อน
ปาณัสม์ กิตติภาณุวงศ์

ปาณัสม์ กิตติภาณุวงศ์ ชื่อเล่น เตอร์ เป็นนักฟุตซอลตำแหน่งปีกชาวไทย เขาทำหน้าที่ให้แก่สโมสรฟุตซอลชลบุรีบลูเวฟในการแข่งฟุตซอลไทยลีก และเป็นส่วนหนึ่งของฟุตซอลทีมชาติไทยในการแข่งอาเซียนฟุตซอลแชมเปียนชิพ 2016
เกียรติประวัติ.
 ทีมชาติไทย
เอลิเซ่ แพทย์หญิงทะลุมิติ

เอลิเซ่ แพทย์หญิงทะลุมิติ  เป็นนวนิยายเว็บของเกาหลีใต้ที่เขียนโดย Yuin จัดทำเป็นอนุกรมในบริการ KakaoPage ของ Kakao ตั้งแต่เดือนธันวาคม 2558 ถึงเมษายน 2559 เว็บตูนได้วาดภาพโดย Mini ได้รับการตีพิมพ์ในกาเกาเพจตั้งแต่เดือนกันยายน 2560 ถึงกุมภาพันธ์ 2564 ซีรีส์โทรทัศน์อนิเมะดัดแปลงโดยสตูดิโอมาโฮฟิล์ม ออกอากาศในเดือนมกราคมถึงมีนาคม 2567
ให้เสียงโดย: ยูอิ อิชิกาวะ
ให้เสียงโดย: โยเฮ อาซากามิ
ให้เสียงโดย: โยชิมาซะ โฮโซยะ
ให้เสียงโดย: ซาโตชิ ฮิโนะ
ให้เสียงโดย: ไดซูเกะ โอโนะ
ให้เสียงโดย: ฮิโระ ชิโมโนะ
ให้เสียงโดย: โซมะ ไซโต
ให้เสียงโดย: เมงูมิ ฮัง
ให้เสียงโดย: คาซูฮิโกะ อิโนอูเอะ
ปราโบโว ซูบียันโต

ปราโบโว ซูบียันโต โจโยฮาดีกูซูโม (เกิดวันที่ 17 ตุลาคม ค.ศ. 1951) เป็นนักการเมือง นักธุรกิจ และนายพลกิตติมศักดิ์เกษียณอายุชาวอินโดนีเซีย ซึ่งดำรงตำแหน่งประธานาธิบดีคนที่ 8 ของอินโดนีเซีย ปราโบโวจะเป็นประธานาธิบดีคนที่สามของอินโดนีเซียที่มีภูมิหลังทางการทหาร ต่อจากซูฮาร์โต อดีตพ่อตาของเขา และ ซูซีโล บัมบัง ยูโดโยโน โดยในปี ค.ศ. 1998 เขาถูกปลดประจำการจากกองทัพ และต่อมาถูกห้ามไม่ให้เข้าสหรัฐอเมริกา เนื่องจากถูกกล่าวหาว่ากระทำการละเมิดสิทธิมนุษยชน
ปราโบโว ซูบียันโต สำเร็จการศึกษาจากสถาบันการทหารแห่งอินโดนีเซีย (Akademi Militer Nasional) ในปี ค.ศ. 1970 และส่วนใหญ่รับราชการในหน่วยรบพิเศษ (Kopassus) จนกระทั่งได้รับการแต่งตั้งให้เป็นหัวหน้าหน่วยบัญชาการสำรองเชิงยุทธศาสตร์ (Kostrad) ในปี ค.ศ. 1998 เขามักถูกนิยามว่าเป็นชาตินิยมฝ่ายขวา 
ในช่วงต้นปี ค.ศ. 2008 กลุ่มคนใกล้ชิดของปราโบโว ได้ก่อตั้งพรรคขบวนการอินโดนีเซียยิ่งใหญ่ หรือเกอรินดรา ในการเลือกตั้งประธานาธิบดีปี ค.ศ. 2009 เขาลงสมัครชิงตำแหน่งรองประธานาธิบดีในฐานะผู้สมัครคู่กับเมกาวาตี ซูการ์โนปูตรี แต่ไม่ได้รับการเลือกตั้ง เขาลงสมัครในการเลือกตั้งประธานาธิบดีปี ค.ศ. 2014 และพ่ายแพ้ต่อโจโก วีโดโด ผู้ว่าการกรุงจาการ์ตา ซึ่งเขาโต้แย้งผลการเลือกตั้งในตอนแรก เขาลงสมัครชิงตำแหน่งประธานาธิบดีอีกครั้งแต่ไม่ประสบความสำเร็จในปี ค.ศ. 2019 โดยมี ซันดิยะกา อูโน เป็นผู้สมัครร่วม และได้รับการสนับสนุนจากเกอรินดรา พรรคยุติธรรมรุ่งเรือง พรรคอาณัติแห่งชาติ พรรคประชาธิปไตย และพรรคเบอะร์กายา . การที่เขาปฏิเสธที่จะยอมรับผลการเลือกตั้งทำให้ผู้ติดตามของเขาออกมาประท้วงซึ่งก่อให้เกิดการจลาจลที่นองเลือดในจาการ์ตา อย่างไรก็ตาม หลังจากการขับเคี่ยวที่ดุเดือด ปราโบโวเข้าร่วมคณะรัฐมนตรีในตำแหน่งรัฐมนตรีว่าการกระทรวงกลาโหมในช่วงปี ค.ศ. 2019 ถึง ค.ศ. 2024 
เมื่อวันที่ 10 ตุลาคม ค.ศ. 2021 เกอรินดราประกาศให้ปราโบโวเป็นผู้สมัครในการเลือกตั้งประธานาธิบดีอินโดนีเซียในปี ค.ศ. 2024 วันที่ 12 สิงหาคม ค.ศ. 2022 ปราโบโวประกาศว่าเขายอมรับการเสนอชื่อของเกอรินดรา ปราโบโวประกาศชัยชนะในการเลือกตั้งเมื่อวันที่ 14 กุมภาพันธ์ โดยการสำรวจความคิดเห็นอย่างไม่เป็นทางการในช่วงแรกแสดงให้เห็นว่าเขามีคะแนนนำในการลงคะแนนรอบแรก เมื่อวันที่ 20 มีนาคม คณะกรรมการการเลือกตั้งทั่วไป (KPU) รับรองผลการเลือกตั้งและประกาศให้เขาเป็นประธานาธิบดีคนใหม่ของอินโดนีเซีย ศาลรัฐธรรมนูญอินโดนีเซียยืนยันสถานะของเขาเมื่อวันที่ 22 เมษายน ค.ศ. 2024 ปัจจุบันรัฐบาลของโจโก วีโดโด กำลังเตรียมการสำหรับกระบวนการเปลี่ยนผ่านสู่รัฐบาลในอนาคตของปราโบโว
กรัมปีแคต

ทาร์ดาร์ ซอส (4 เมษายน ค.ศ. 2012 – 14 พฤษภาคม ค.ศ. 2019) ชื่อเล่น กรัมปีแคต  เป็นแมวในสหรัฐที่เป็นที่รู้จักจากใบหน้าที่"บึ้ง"ถาวร ซึ่งเกิดจากฟันล่างยื่นและสภาพแคระของแมว ตัวแมวเริ่มมีชื่อเสียงเมื่อ Bryan Bundesen พี่/น้องชายของเจ้าของแมว Tabatha Bundesen โพสต์ภาพถ่ายบนเว็บไซต์เรดดิตในวันที่ 22 กันยายน ค.ศ. 2012 มีม "Lolcat" และภาพล้อจากภาพถ่ายนี้ที่บรรดาผู้ใช้เรดดิตเป็นผู้สร้างทำให้แมวตัวนี้มีชื่อเสียง โดยมักมีชื่อเสียงในอินเทอร์เน็ตมีมที่มีการสร้างภาพเชิงลบและเหยียดหยามอย่างตลกขบขันจากรูปถ่ายนั้น
ณ วันที่ 3 มิถุนายน ค.ศ. 2023 กรัมปีแคตมียอดถูกใจในเฟซบุ๊กทั้งหมด 8.3 ล้านครั้ง ผู้ติดตามในอินสตาแกรม 2.6 ล้านบัญชี ผู้ติดตามในทวิตเตอร์ 1.5 ล้านบัญชี และผู้ติดตามในยูทูบ 276,000 บัญชี
วัดเจ้าจันทร์

วัดเจ้าจันทร์ เป็นโบราณสถานร้างตั้งอยู่ในเมืองเชลียง ตำบลศรีสัชนาลัย อำเภอศรีสัชนาลัย จังหวัดสุโขทัย
ประวัติ.
ไม่ปรากฏหลักฐานการสร้าง แต่จากการใช้ศิลาแลงเป็นวัสดุหลักสามารถเทียบได้กับศาสนสถานของพระเจ้าชัยวรมันที่ 7 จึงเชื่อว่าคงสร้างในสมัยนี้
วัดเจ้าจันทร์ปรากฏอยู่ในหนังสือพระราชนิพนธ์ "เที่ยวเมืองพระร่วง" ของพระบาทสมเด็จพระมงกุฎเกล้าเจ้าอยู่หัว ความว่า 
"ที่ทางทิศเดียวกับวัดมหาธาตุมีอยู่แห่งหนึ่ง ซึ่งชาวบ้านเรียกว่าวัดเจ้าจันทร์ ทางเข้าไปต้องผ่านสวนกล้วยของราษฎร ในที่วัดนั้นมีเป็นปรางค์ฐาน ๓ วาสี่เหลี่ยม สูงประมาณ ๖ วา มีประตูเข้าไปในปรางค์นั้นได้ พอแลเห็นข้าพเจ้าก็ได้ร้องว่าเป็นเทวสถานหรือโบสถ์พราหมณ์ รูปปรางค์เป็นพยานอยู่ชัด คือเป็นทำนองเดียวกับวัดศรีสวาย หรือวัดพระพายหลวงเมืองสุโขทัย ครั้นเที่ยวคุ้ยค้นดูในกองศิลาอิฐปูนที่พังอยู่ ก็เผอิญพบเศียรพระอิศวรทิ้งเศียรหนึ่ง ทำด้วยศิลา มีอุนาโลมอยู่เป็นพยานด้วย"
โบราณสถานและโบราณวัตถุ.
สิ่งก่อสร้างสำคัญคือ ปรางค์ประธานศิลปะขอมก่อด้วยก้อนศิลาแลงขนาดใหญ่และมีปูนฉาบประดับตกแต่งผิว ที่เรือนธาตุมีซุ้มประกอบทั้งสี่ด้าน มีประตูทางเข้าด้านหน้าทางทิศตะวันออกเพียงทางเดียวด้านหน้ามีห้องสำหรับประดิษฐานรูปเคารพ ด้านอื่นเป็นประตูหลอก ชุดเครื่องบนของปราสาทสอบคล้ายรูปพุ่มและมีกลศประดับเป็นเครื่องยอด
ต่อมาในสมัยสุโขทัย ศาสนสถานแห่งนี้ได้รับการปรับเปลี่ยนให้เป็นวัดพุทธ มีการถมบริเวณโดยรอบของฐานปราสาท ทำให้ฐานชุดบัวคว่ำบัวหงายจมอยู่ใต้ดิน แล้วสร้างวิหารศิลาแลงขึ้นที่ด้านหน้าของปรางค์ปราสาทพร้อมกับมณฑปศิลาแลงสำหรับประดิษฐานพระอัฎฐารสขึ้นทางทิศเหนือของปรางค์ ในมณฑปมีโกลนศิลาแลงพระพุทธรูปยืนพระหัตถ์แนบลำพระองค์ 1 องค์
ต่อมากรมศิลปากรได้ขุดพบพระพิมพ์ทำด้วยชิน ทรงเครื่องแบบกษัตริย์ และในชั้นลึกลงไปขุดพบโบราณวัตถุสมัยทวารวดี เครื่องถ้วยหริภุญไชย ลูกปัดแก้ว และชิ้นส่วนโครงกระดูกคน
วัดชมชื่น

วัดชมชื่น เป็นโบราณสถานร้างตั้งอยู่ริมแม่น้ำยม นอกเมืองโบราณศรีสัชนาลัย อุทยานประวัติศาสตร์ศรีสัชนาลัย ในตำบลศรีสัชนาลัย อำเภอศรีสัชนาลัย จังหวัดสุโขทัย กรมศิลปากร ประกาศกำหนดจำนวนโบราณสถานระดับชาติ โดยประกาศในราชกิจจานุเบกษา เล่ม 52 ลงวันที่ 8 มีนาคม พ.ศ. 2478 หน้า 3701
โบราณสถานและโบราณวัตถุ.
จากการขุดค้นทางโบราณคดี พบหลักฐานการตั้งถิ่นฐานบริเวณวัดชมชื่นมาตั้งแต่สมัยก่อนประวัติศาสตร์ตอนปลาย (ราวพุทธศตวรรษที่ 9) หลักฐานสำคัญที่พบได้แก่ เศษภาชนะดินเผาเนื้อหยาบ ขึ้นรูปด้วยมือ คุณภาพต่ำ 
หลักฐานมาพบมากขึ้นในสมัยกึ่งก่อนประวัติศาสตร์ถึงสมัยทวารวดี (พุทธศตวรรษที่ 10–16) โดยขุดค้นพบโครงกระดูกมนุษย์ จำนวน 15 โครง 
สมัยวัฒนธรรมร่วมแบบเขมรถึงสมัยสุโขทัยตอนต้น กำหนดอายุราวพุทธศตวรรษที่ 17–18 พบหลักฐานเป็นกลุ่มซากโบราณสถานอิฐจำนวน 3 หลัง ชิ้นส่วนกี๋ท่อดินเผา เศษภาชนะดินเผาเนื้อแกร่งไม่เคลือบ เศษภาชนะดินเผาเนื้อแกร่งเคลือบเขียวและกระดูกสัตว์ 
สมัยวัฒนธรรมสุโขทัยถึงสมัยอยุธยา กำหนดอายุได้ราวพุทธศตวรรษที่ 19–21 ประกอบด้วยเจดีย์และวิหารที่สร้างขึ้นราวพุทธศตวรรษ 19–20 และได้รับการบูรณะในราวพุทธศตวรรษที่ 21 เจดีย์ทรงกลมก่อด้วยศิลาแลง วิหารตั้งอยู่ด้านหน้าเจดีย์ประธานก่อด้วยศิลาแลงขนาด 6 ห้อง มีมุขยื่นออกมาด้านหน้า ด้านหลังวิหารเชื่อมต่อกับมณฑป คล้ายเป็นห้องทึบอยู่ท้ายวิหาร หลังคาใช้ศิลาแลงก่อเหลื่อมเข้าหากันเป็นรูปจั่วแหลม 
สมัยวัฒนธรรมอยุธยาถึงสมัยรัตนโกสินทร์ โบราณวัตถุที่พบส่วนมากเป็นกลุ่มเศษกระเบื้องดินเผาและเศษภาชนะเนื้อกระเบื้องประเภทเครื่องถ้วยจีนสมัยราชวงศ์หมิงถึงชิง ยังพบเหรียญสตางค์และเหรียญบาทปะปนอยู่ในชั้นดิน
การประชุมรัฐสภาโซเวียตสหภาพทั้งปวงครั้งที่ 1

การประชุมรัฐสภาโซเวียตสหภาพทั้งปวงครั้งที่ 1  เป็นการประชุมของผู้แทนโซเวียตของแรงงาน ชาวนา และเจ้าหน้าที่กองทัพแดง จัดขึ้นเมื่อวันที่ 30 ธันวาคม ค.ศ. 1922 ที่กรุงมอสโก การประชุมครั้งนี้มีผู้แทนเข้าร่วม 2,215 คน (1,727 คนจากสหพันธ์สาธารณรัฐสังคมนิยมโซเวียตรัสเซีย, 364 คนจากสาธารณรัฐสังคมนิยมโซเวียตยูเครน, 91 คนจากสหพันธ์สาธารณรัฐสังคมนิยมโซเวียตทรานส์คอเคซัส, 33 คนจากสาธารณรัฐสังคมนิยมโซเวียตเบียโลรัสเซีย) มีฮาอิล คาลีนินได้รับเลือกเป็นประธานรัฐสภา แต่วลาดีมีร์ เลนินซึ่งไม่ได้เข้าการประชุมเนื่องจากอาการป่วย ได้รับเลือกเป็นประธานกิตติมศักดิ์ของสภารัฐสภา ผู้แทนมากกว่าร้อยละ 90 เป็นสมาชิกของพรรคคอมมิวนิสต์รัสเซีย, สหพันธ์สังคมฝ่ายซ้ายคอเคซัส 2 คน, ผู้นิยมอนาธิปไตย 1 คน และสมาชิกพรรคสังคมประชาธิปไตยยิว 1 คน
รัฐสภาได้อนุมัติคำประกาศและสนธิสัญญาว่าด้วยการจัดตั้งรัฐใหม่ซึ่งต่อมาคือสหภาพสาธารณรัฐสังคมนิยมโซเวียต 4 รัฐอันได้แก่ สหพันธ์สาธารณรัฐสังคมนิยมโซเวียตรัสเซีย สาธารณรัฐสังคมนิยมโซเวียตยูเครน สาธารณรัฐโซเวียตสังคมนิยมเบียโลรัสเซีย และสหพันธ์สาธารณรัฐสังคมนิยมโซเวียตทรานส์คอเคซัสได้รวมกันเป็นหนึ่งเดียวเป็นสหภาพโซเวียต นอกจากนี้ รัฐสภายังเลือกคณะกรรมการบริหารกลางสหภาพโซเวียต
# ว่าด้วยการอนุมัติคำประกาศและสนธิสัญญาการก่อตั้งสหภาพสาธารณรัฐสังคมนิยมโซเวียต
# เกี่ยวกับการก่อตั้งสภาสหภาพโซเวียต
# ว่าด้วยการก่อตั้งสถาบันเกษตรกรรมกลางประชาชน
# ว่าด้วยการเฉลิมฉลองวันก่อตั้งสหภาพสาธารณรัฐสังคมนิยมโซเวียต
ผลลัพธ์หลักของการประชุมรัฐสภา.
รัฐสภาได้ก่อตั้งสหภาพสาธารณรัฐสังคมนิยมโซเวียตอย่างเป็นทางการ การประชุมรัฐสภาครั้งนี้สร้างรากฐานอย่างเป็นทางการโดยผ่านสนธิสัญญาสหภาพ ซึ่งจะทำหน้าที่เป็นรัฐธรรมนูญชั่วคราวจนกว่ารัฐสภาจะผ่านรัฐธรรมนูญที่เหมาะสมสำหรับสหพันธ์สาธารณรัฐใหม่
สนามแข่งม้าโตเกียว

สนามแข่งม้าโตเกียว  ตั้งอยู่ในเมืองฟุจู จังหวัดโตเกียว ประเทศญี่ปุ่น สร้างขึ้นในปี พ.ศ. 2476 ได้รับการกย่องว่าเป็น "สนามแข่งม้าแห่งสนามแข่งม้า" ของประเทศญี่ปุ่น สนามแข่งม้าโตเกียวมีความจุ 223,000 คน และมีที่นั่ง 13,750 ที่
สนามแข่งม้าโตเกียวเป็นที่จัดการแข่งม้าระดับ G1 (เกรด 1) จำนวนมาก เช่น เจแปนคัพ โตเกียวยูชุน และยาซูดะคิเน็น
โจ ฮิวกิลล์

โจเซฟ เบรนเนน ฮิวกิลล์ (เกิด 19 ตุลาคม 2003) เป็นนักฟุตบอลอาชีพชาวอังกฤษ ปัจจุบันเล่นเป็นกองหน้าตัวกลางให้กับแมนเชสเตอร์ยูไนเต็ด
ชีวิตวัยเด็ก.
ฮิวกิลล์เกิดที่เมืองเดอรัม เริ่มเป็นนักฟุตบอลเยาวชนกับนิวคาสเซิลยูไนเต็ด ซึ่งเขาใช้เวลาหนึ่งปีก่อนที่จะเข้าร่วมทีมซันเดอร์แลนด์ซึ่งเป็นทีมคู่แข่งของนิวคาสเซิล
ระดับสโมสร.
แมนเชสเตอร์ยูไนเต็ด.
ฮิวกิลล์เซ็นสัญญากับแมนเชสเตอร์ยูไนเต็ดเมื่อวันที่ 1 กรกฎาคม 2020 โดยมีรายงานว่าสโมสรจากแมนเชสเตอร์ต้องต่อสู้กับสโมสร 2 สโมสรจากลอนดอนอย่างอาร์เซนอลและทอตนัมฮอตสเปอร์ พร้อมกับสโมสรอื่น ๆ สำหรับลายเซ็นของเขา เส้นทางของเขาเริ่มต้นอย่างสดใส พร้อมกับผลงานที่โดดเด่นของเขาในเกมกับลิเวอร์พูลรุ่นอายุไม่เกิน 23 ปี ซึ่งเขายิงได้ 4 ประตูจากการชนะ 6–3 ในกรณีนี้ เขากลายเป็นเพียงผู้เล่นคนที่สองในประวัติศาสตร์แมนเชสเตอร์ยูไนเต็ดที่ยิงได้ 4 ประตูใน 1 นัดกับลิเวอร์พูล ต่อจากสตีฟ โจนส์ในเกมสำรองในปี 1977
ฮิวกิลล์ถูกเรียกตัวไปฝึกซ้อมกับทีมชุดใหญ่ของแมนเชสเตอร์ยูไนเต็ดสำหรับการเตรียมปรีซีซั่นฤดูกาล 2021–22 เขาลงเล่นในเกมกระชับมิตรกับดาร์บีเคาน์ตีและควีนส์พาร์กเรนเจอส์
เขาเซ็นสัญญาฉบับใหม่กับสโมสรในเดือนกรกฎาคม 2021
เมื่อวันที่ 1 กุมภาพันธ์ 2023 ฮิวกิลล์เป็น 1 ใน 3 ดาวรุ่งของแมนเชสเตอร์ยูไนเต็ดที่ย้ายไปร่วมทีมออลทริงงัมในเนชันนัลลีกโดยยืมตัวไปตลอดนัดที่เหลือของฤดูกาล
รายชื่อผู้นำประเทศ พ.ศ. 2567

นี่คือ รายชื่อผู้นำประเทศ พ.ศ. 2567 โดยจำแนกตามแผนโลกของสหประชาชาติและเรียงลำดับรายชื่อประเทศตามตัวอักษรในภาษาไทย ดังนี้
ทวีปยุโรป.
ยุโรปตะวันตก.
 <id>155194</id>
 <redirect title="แม่แบบ:Country data France" />
 <revision>
 <id>1018478</id>
 <timestamp>2008-03-26T12:46:18Z</timestamp>
 <contributor>
 <username>Lerdsuwa</username>
 <id>436</id>
 </contributor>
 <comment>เปลี่ยนทางไปที่ </comment>
 <origin>1018478</origin>
 <model>wikitext</model>
 <format>text/x-wiki</format>
วารุง

วารุง  เป็นชื่อเรียกร้านค้าขนาดเล็กในครอบครัวรูปแบบหนึ่งของประเทศอินโดนีเซีย วารุงมีอยู่หลากหลายรูปแบบทั้งเป็นร้านของชำ ร้านอาหาร หรือแม้แต่ร้านกาแฟ นักท่องเที่ยวต่างชาติรู้จักวารุงในฐานะร้านของชำ หรือร้านอาหาร แต่สำหรับชาวอินโดนีเซียคือร้านค้าเป็นห้องภายในที่พักอาศัย โดยมากวารุงจะดำเนินกิจการโดยผู้หญิงเป็นส่วนใหญ่ นอกจากนี้ร้านค้าหลายแห่งบนเกาะบาหลี มักตั้งชื่อสถานประกอบการเพื่ออำนวยความสะดวกแก่นักท่องเที่ยวโดยใช้ชื่อ "วารุง" เพื่อสื่อถึงความเป็นอินโดนีเซีย
วารุงแบบดั้งเดิมสร้างขึ้นจากไม้ ไม้ไผ่ และใช้หญ้ามุงหลังคา ส่วนวารุงที่สร้างเป็นถาวรวัตถุจะสร้างด้วยการก่ออิฐถือปูนติดกับบ้านพักอาศัยของครอบครัว และวารุงที่สามารถเคลื่อนย้ายได้ง่ายจะสร้างจากสังกะสี ดีบุก หรือไฟเบอร์กลาส ส่วน "วารุงเตินดา"  คือวารุงแบบเตนต์ คลุมด้วยผ้าใบกันน้ำ หรือพลาสติกคลุมหลังคา สามารถเคลื่อนย้ายหรือรื้อถอนได้ง่าย
วิพาวีร์ พัทธ์ณศิริ

วิพาวีร์ พัทธ์ณศิริ เป็นนักแสดง ผู้กำกับ และนางแบบชาวไทย
การศึกษา.
วิพาวีร์จบการศึกษาจากโรงเรียนนานาชาติโชรส์เบอรี จากนั้นจึงไปศึกษาต่อด้าน Fine Art Photography ที่ประเทศอังกฤษ
เข้าสู่วงการ.
วิพาวีร์เข้าสู่วงการจากการเข้าประกวดไทยซุปเปอร์โมเดลคอนเทสต์ โดยเข้าถึงรอบ Top 50 จากนั้นจึงได้เข้าประกวด Seventeen Ambassador ซึ่งเธอได้รับรางวัลชนะเลิศ ทำให้เธอเริ่มต้นอาชีพในวงการจากการเป็นนางแบบ จากนั้นในปี 2558 วิพาวีรมีผลงานละครเรื่องแรกคือละครซีรีส์เรื่องมาลี เพื่อนรัก..พลังพิสดาร โดยแสดงเป็น ฟรังก์ ฟรานเชสการ์
ในปีถัดมาคือในปี 2559 เธอได้ร่วมแสดงในซิทคอมเรื่องฟิตเนสสะเด็ดยาด ทางเอ็มคอตเอชดีโดยรับบทเป็น ไข่ต้ม จากนั้นเธอจึงหายไปจากหน้าจอประมาณ 6 ปีเนื่องจากไปเรียนต่อและทำงานที่อังกฤษ ก่อนจะมารับงานแสดงอีกครั้งในภาพยนตร์เรื่องเร็วโหด..เหมือนโกรธเธอเมื่อปี 2565 โดยรับบทเป็น ปอ 
ในปี 2566 วิพาวีร์ได้กำกับและเป็นโปรดิวเซอร์ในภาพยนตร์สั้นเรื่อง ดาหลา สีม่วง จากภาพยนตร์เรื่องนี้ทำให้เธอได้รับรางวัลจากเทศกาลภาพยนตร์สั้นที่ประเทศญี่ปุ่น
ปูตูฮาลือบอ

ปูตูฮาลือบอ เป็นขนมพื้นบ้านบริเวณชายแดนภาคใต้ของประเทศไทยมีลักษณะเด่นที่นำสมุนไพรมาเป็นส่วนประกอบ ได้แก่ ขมิ้นชัน ขิง ข่า ตะไคร้ กระเทียม หอมแดง และลูกซัด รสชาติเผ็ดร้อนเล็กน้อยทว่าหอมหวานกลมกล่อม เพราะมีไส้เป็นน้ำตาลโตนด(น้ำตาลโตนด พื้นที่ชายแดนใต้ เรียกน้ำตาลแว่น)
ความเป็นมา.
เล่าสืบกันมาว่า ขนมปูตูฮาลือบอ มาจากรัฐตรังกานู ประเทศมาเลเซีย ไม่มีประวัติชัดเจนว่าใครเป็นคนค้นคิด และใครนำเข้ามาในไทย
ปูตูฮาลือบอ นิยมทำรับประทานในช่วงฤดูฝน ซึ่งเป็นช่วงที่ชาวบ้านขาดรายได้ เนื่องจากไม่สามารถกรีดยางพาราได้ อีกทั้งเดินทางลำบาก จึงนำวัตถุดิบในครัว รวมทั้งมันสำปะหลัง มาทำเป็นขนม
ชื่อขนมชนิดนี้เป็นภาษามลายู “ปูตู” แปลว่า แป้ง ส่วน “ฮาลือบอ” แปลว่า เม็ดลูกซัดซึ่งลูกซัดนั้นเป็นเครื่องเทศที่ให้กลิ่นหอม
หลัว หรงหวน

หลัว หรงหวน (26 พฤศจิกายน พ.ศ. 2445 – 16 ธันวาคม พ.ศ. 2506) เป็นผู้นำทางทหารคอมมิวนิสต์ชาวจีน เขาเคยดำรงตำแหน่งรองประธานคณะกรรมาธิการสามัญประจำสภาประชาชนแห่งชาติ
 <ns>10</ns>
 <id>1286140</id>
 <revision>
 <id>12411671</id>
 <parentid>12230621</parentid>
 <timestamp>2025-07-09T14:56:19Z</timestamp>
 <contributor>
 <username>Narutzy</username>
 <id>179988</id>
 </contributor>
 <origin>12411671</origin>
 <model>wikitext</model>
 <format>text/x-wiki</format>
วัดศิริสุทโธคำชะโนด

วัดศิริสุทโธคำชะโนด เป็นวัดในพุทธศาสนาใกล้กับบ้านคำชะโนด อำเภอบ้านดุง จังหวัดอุดรธานี ทางภาคตะวันออกเฉียงเหนือของประเทศไทย โดยตั้งอยู่ในเขตวัวังนาคินทร์ริมทะเลสาบที่มีตำนานนาคซึ่งเป็นงูใหญ่อาศัยอยู่
การสักการะนาคเป็นสิ่งหลักอย่างหนึ่งในอารามเล็ก ๆ แห่งนี้ โดยมีพระประมาณสิบรูปอาศัยอยู่ที่นี่ถาวร รวมถึงเชื่อกันว่านาคมีที่ซ่อนตัวอยู่บนเกาะดังกล่าว ซึ่งเชื่อมต่อกับวัดอื่นด้วยสะพาน ส่วนต้นกำเนิดของวัดนั้นตั้งอยู่บนเกาะ
นอกจากนี้ มีการเพิ่มสวนสัตว์ขนาดเล็กที่มีเต่าเข้ามาในอาราม และตรงข้ามอาคารวัดหลักมีตลาดถาวร (ในชนบท) สำหรับผู้มาเยือน
หาดวงศ์อมาตย์

หาดวงศ์อมาตย์ เป็นชายหาดทางตอนเหนือของเมืองพัทยาบนชายฝั่งตะวันออกของอ่าวไทย ซึ่งอยู่ในจังหวัดชลบุรี และห่างจากกรุงเทพมหานคร หาดนี้ตั้งอยู่บนแหลมอ่าวนาเกลือ โดยในคริสต์ทศวรรษ 2010 ย่านนี้มีการพัฒนาอสังหาริมทรัพย์จำนวนมาก ซึ่งมีอาคารคอนโดมิเนียมหรูริมชายหาดหลายแห่ง และปัจจุบันเป็นย่านที่มีราคาแพงที่สุดแห่งหนึ่งในพัทยา
พิพิธภัณฑ์ประจำจังหวัดฮาร์เกย์ซา

พิพิธภัณฑ์ประจำจังหวัดฮาร์เกย์ซา (, HPM) ก่อตั้งขึ้นใน พ.ศ. 2520 ในเมืองฮาร์เกย์ซา ซึ่งตั้งอยู่ในเขตการปกครองมะโรดิเจห์  ในโซมาลีแลนด์ เป็นพิพิธภัณฑ์แห่งแรกที่ก่อตั้งขึ้นในประเทศนับตั้งแต่ได้รับเอกราชใน พ.ศ. 2503
การก่อตั้ง.
ในช่วงกลางคริสต์ทศวรรษ 1970 เกิดการเคลื่อนไหวทางวัฒนธรรมที่เข้มแข็งในเมืองฮาร์เกย์ซา ซึ่งเป็นแรงผลักดันเบื้องหลังการก่อตั้งพิพิธภัณฑ์ พิพิธภัณฑ์แห่งนี้เป็นส่วนหนึ่งของศูนย์วัฒนธรรมในเมืองที่ประกอบด้วยโรงละคร ห้องสมุด และพิพิธภัณฑ์ประจำจังหวัด ประกอบด้วยอาคารรูปวงแหวนร่วมศูนย์กลางสองวง พร้อมพื้นที่ประชุมและห้องจัดแสดงชั่วคราว อาคารทรงกลมตรงกลางได้รับแรงบันดาลใจจาก "มุนดุล " ซึ่งเป็นกระท่อมแบบดั้งเดิมที่เกษตรกรชาวโซมาเลียใช้ พิพิธภัณฑ์นี้มีขนาดพื้นที่ 650 ตารางเมตร ได้รับการออกแบบและสร้างโดย อิสมาน ดาฮีร์ อาดัน  ผู้รับเหมาในท้องถิ่น
สิ่งสะสม.
เมื่อพิพิธภัณฑ์เปิดทำการใน พ.ศ. 2520 มีการจัดแสดงนิทรรศการชาติพันธุ์วิทยา ซึ่งส่วนใหญ่ได้รับสิ่งบริจาคจากชาวเมืองฮาร์เกย์ซา สิ่งของที่จัดแสดงอยู่ในตู้ยาว 20 เมตร จำนวน 2 ตู้ ไม่มีกระจก 1 ตู้ อยู่ในห้องโถงแต่ละห้อง มีผู้ดูแลเพียงสองคน ซึ่งเป็นพนักงานทำสวนและพนักงานทำความสะอาด ในไม่ช้าทั้งสิ่งจัดแสดงและอาคารก็เริ่มทรุดโทรมลง การบูรณะเริ่มต้นขึ้นใน พ.ศ. 2524 โดยตู้จัดแสดงขนาดใหญ่ 2 ตู้ถูกรื้อออก และมีการสร้างตู้กระจกขนาดเล็ก 23 ตู้ มีการติดตั้งตาข่ายบริเวณหน้าต่าง ทาสีอาคารใหม่และทำความสะอาดชุดสิ่งสะสม เดิมมีการจัดแสดงวัตถุประมาณ 4,000 ชิ้น แต่่ในการจัดนิทรรศการใหม่ลดสิ่งจัดแสดงเหลือประมาณ 1,400 รายการ ส่วนที่เหลือถูกเก็บเข้าคลัง มีการจัดแสดงอาวุธปืนแบบพิเศษซึ่งใช้โดยซัยยิด มุฮัมมัด อับดุลละฮ์ ฮัสซัน (อักษรโซมาลี: 𐒉𐒖𐒕𐒕𐒘𐒆 𐒑𐒙𐒔𐒖𐒑𐒑𐒗𐒆 𐒛𐒁𐒆𐒚𐒐𐒐𐒖𐒔 H𐒖𐒈𐒈𐒖𐒒) และคนของเขาระหว่าง พ.ศ. 2444 ถึง 2464
การทำลาย.
พิพิธภัณฑ์ถูกทำลายอย่างสิ้นเชิงระหว่างเหตุการณ์การฆ่าล้างเผ่าพันธุ์อิสอัค  ใน พ.ศ. 2531
การฟื้นฟู.
มีการดำเนินงานบูรณะอาคาร และมีกำหนดแล้วเสร็จใน พ.ศ. 2555
มิเนย์รินโญ่อัลตราแอดเวนเจอส์

มิเนย์รินโญ่อัลตราแอดเวนเจอส์  เป็นแอดเวอร์เกมอินดี พัฒนาโดย มานิคมายด์เกมแล็บ และจัดจำหน่ายโดย โอลด์สคูลเบลนเดอร์แอดดิกเท็ด ตัวเกมวางจำหน่ายเฉพาะสำหรับสตีม ในวันที่ 27 มกราคม พ.ศ. 2017 ส่วนตัวเกมเวอร์ชันสำหรับไมโครซอฟท์ วินโดวส์
สมเด็จพระจักรพรรดิฉุน

สมเด็จพระจักรพรรดิฉุน (1824 – 1887), ทรงมีพระนามเดิมว่าจู ซื่อเจิน  เป็นพระราชบิดาในจักรพรรดิหงอู่ ปฐมจักรพรรดิราชวงศ์หมิง
พระบรมราชประวัติ.
พระองค์ทรงเป็นพระราชโอรสลำดับที่สองในสมเด็จพระจักรพรรดิหมิงซีจู่พระองค์เสด็จพระราชสมภพในชนชั้นชาวนาที่ยากจน ต้องอาศัยเช่าที่ดินทำกินแต่ก็ถูกเอาเปรียบจึงต้องย้ายที่อยู่บ่อยครั้ง ซึ่งบรรพบุรุษของราชสกุลจู เคยอาศัยอยู่ในอำเภอเพ่ย์ (沛) ต่อมาได้ย้ายไปที่ จู้หร่ง (句容) และต่อมา ซีจู่หยู่หวงตี้พระราชชนกในจักรพรรดิฉุนได้ย้ายไปที่เมืองซื้อโจว (泗州) ปัจจุบันคือเมืองซูยี่ตั้งอยู่ในมณฑลเจียงซู และจักรพรรดิฉุนได้ย้ายไปที่เมืองจงหลี่ (钟离) ปัจจุบันคือเมืองเฟิ่งหยางตั้งอยู่ในมณฑลอานฮุย (今安徽凤阳)
ในสมัยราชวงศ์หยวนรัชศกจื้อเจิ้งปีที่ 4 (พ.ศ. 1887) เกิดภัยแล้งและโรคระบาดครั้งใหญ่ในหวยเป่ย (淮北) เป็นเหตุให้จักรพรรดิฉุน, จักรพรรดินีฉุน เสด็จสวรรคต และหนานชางอ๋องสิ้นพระชนม์
ในสมัยรัชศกหลงเฟิ่งปีที่ 9 (พ.ศ. 1906) สมเด็จพระเจ้าเสี่ยวหมิงแห่งราชวงศ์ฮั่นซ่ง (韩宋小明王陛下) ทรงพระราชทานตำแหน่งย้อนหลังแด่ จูซื่อเจิน ภายหลังการสวรรคตเป็น ไคฟู๋ยี่ทงซานซือ (開府儀同三司), มหาจอมพล (ซ่างจู้กั่ว,上柱國), หลู้จวินกั่วจงซื้อ (錄軍國重事), อัครมหาเสนาบดีขวา (中書右丞相), ไท่เหว่ย (太尉), และพระราชอิสริยยศอู่กั๋วกง (吳國公)
ในสมัยราชวงศ์หมิงรัชศกหงหวู่ปีที่ 1 (พ.ศ. 1911) สมเด็จพระจักรพรรดิหมิงไท่จู่ ปฐมจักรพรรดิราชวงศ์หมิง ทรงสถาปนาราชวงศ์หมิงขึ้นที่เมืองหนานจิง และมีพระราชโองการสถาปนาสมเด็จพระบรมชนกาธิบดีเป็น จักรพรรดิ ทรงเฉลิมพระอารามนามว่า เหรินจู่ (仁祖) และพระสมัญญานามว่า ฉุนหวงตี้ (淳皇帝)
เสด็จสวรรคต.
สมเด็จพระจักรพรรดิฉุนภายหลังเสด็จสวรรคตแล้ว ด้วยในอดีตราชสกุลจูยากจนไม่มีแม้แต่เงินจะซื้อหีบใส่พระบรมศพ หรือที่ดินจะฝัง ทำให้พระบรมศพถูกห่อด้วยผ้าเน่าๆ และฝังไว้บนที่ดินของเพื่อนบ้านนามว่า หลิวจี้จู่ (刘继祖) ต่อมาเมื่อจักรพรรดิหงอู่สถาปนาชวงศ์หมิง ได้สร้างพระราชสุสานหมิงหวง (明皇陵) ถวายให้พระราชบิดา
สมเด็จพระจักรพรรดินีฉุน

ฉุนหวงโฮ่ว (1829 – 1887) ตระกูลเฉิน (陳) เป็นพระอัครมเหสีของหมิงเหรินจู่ และเป็นพระราชชนนีของหมิงไท่จู่ จูหยวนจาง
พระราชประวัติ.
ไม่มีบันทึกพระราชประวัติเกี่ยวกับพระองค์มาก นอกจากบันทึกว่าพระองค์อภิเษกกับหมิงเหรินจู่ และมีพระราชโอรสธิดาด้วยกัน
ในสมัยรัชศกจื้อเจิ้งปี 4 แห่งราชวงศ์หยวน (พ.ศ. 1887) เกิดภัยแล้งและโรคระบาดครั้งใหญ่ในหวยเป่ย (淮北) เป็นเหตุให้จักรพรรดิฉุน, จักรพรรดินีฉุน เสด็จสวรรคต และหนานชางอ๋องสิ้นพระชนม์ เพื่อนบ้านนามว่า หลิว จี้จู่ (刘继祖) ยอมสละที่ดินให้ฝังพระบรมศพ ปัจจุบันคือสุสานหลวงหมิงหวง
ในรัศศกหงอู่ปีที่ 1 แห่งราชวงศ์หมิง (พ.ศ. 1911) หมิงไท่จู่ ทรงเฉลิมพระสมัญญานามแด่พระราชชนนีว่า ฉุนหวงโฮ่ว (淳皇后)
ลำดับการสืบราชสันตติวงศ์ไทย

ลำดับการสืบราชสันตติวงศ์ไทย เป็นการจัดเรียงรายพระนามและนามของบุคคลในสายลำดับการสืบราชสมบัติแห่งราชอาณาจักรไทย การสืบราชสมบัติบัญญัติโดยกฎมณเฑียรบาลว่าด้วยการสืบราชสันตติวงศ์ พระพุทธศักราช 2467 และภายหลังการปฏิวัติ พ.ศ. 2475 มีรัฐธรรมนูญแห่งราชอาณาจักรไทยรับรองทุกฉบับ
ก่อนหน้านั้น ในสมัยอาณาจักรรัตนโกสินทร์ตอนต้น ในกรณีที่พระมหากษัตริย์มิได้ทรงสถาปนากรมพระราชวังบวรสถานมงคล จะใช้ระบบการสืบราชสันตติวงศ์ที่เรียกว่า "อเนกชนนิกรสโมสรสมมติ" คือการใช้มติของที่ประชุมร่วมระหว่างขุนนางระดับเสนาบดี และเจ้านายที่เป็นเชื้อพระวงศ์ชั้นผู้ใหญ่ ในการเลือกพระบรมวงศานุวงศ์ที่มีความเหมาะสมทั้งวัยวุฒิและคุณวุฒิให้ขึ้นทรงราชย์เป็นพระมหากษัตริย์พระองค์ใหม่
อย่างไรก็ตาม ระบบอเนกชนนิกรสโมสรสมมติถูกยกเลิกไปในรัชสมัยพระบาทสมเด็จพระจุลจอมเกล้าเจ้าอยู่หัว เมื่อปี พ.ศ. 2429 หลังจากพระองค์ทรงปรับให้พระมหากษัตริย์ทรงสมมติพระรัชทายาทผู้มีสิทธิโดยตรงขึ้น เป็นตำแหน่งสมเด็จพระบรมโอรสาธิราชฯ สยามมกุฎราชกุมาร และตั้งแต่ปี พ.ศ. 2467 พระบาทสมเด็จพระมงกุฎเกล้าเจ้าอยู่หัวทรงตรากฎมณเฑียรบาลเพื่อรับรองตำแหน่งพระรัชทายาทข้างต้นและทรงวางลำดับการสืบราชสันตติวงศ์ไทยทั้งหมดอย่างชัดเจน
การมีสิทธิ.
สิทธิสืบราชสันตติวงศ์นั้นเป็นไปตามกฎมณเฑียรบาลว่าด้วยการสืบราชสันตติวงศ์ พระพุทธศักราช 2467 ซึ่งจัดลำดับราชสันตติวงศ์ไว้ตามสิทธิของพระราชโอรสพระองค์ใหญ่ สถานะของพระราชชนนี และเน้นความเป็นบุรุษเพศเท่านั้น
บุคคลจะอยู่ในลำดับราชสันตติวงศ์นี้ก็ต่อเมื่อเป็นไปตามเงื่อนไขดังนี้ทุกประการ
ลำดับการสืบราชสันตติวงศ์.
ในกฎมนเทียรบาล ระบุถึงผู้ที่มีสิทธิในพระราชบัลลังก์ ดังนี้
ในรัฐธรรมนูญแห่งราชอาณาจักรไทย (ในกรณีนี้หมายถึงฉบับปัจจุบัน คือฉบับพุทธศักราช 2560) มีระบุการสืบราชสมบัติหลังจากพระราชบัลลังก์ว่างลงแล้วไว้ในมาตรา 21 ทั้ง 2 กรณี ใน 2 วรรค ดังนี้
โดยในมาตรา 9 ของกฎมณเฑียรบาล มีการระบุเกณฑ์ในการจัดลำดับการสืบราชสันตติวงศ์เป็น 13 ข้อ โดยสรุปคือ ให้เลือกจากสายตรงก่อน ตาม 12 ข้อแรก หากไม่มี จึงจะเลือกตามลำดับความสนิทจากมากไปน้อยเป็นลำดับสุดท้าย ดังนี้
เชื้อสายที่ยังมีชีวิตอยู่และไม่ได้อยู่ในสายลำดับการสืบราชสมบัติหรือสิ้นพระชนม์ไปแล้วจะเขียนไว้เป็นตัวเอียงเพราะถือได้ว่าถูกข้ามลำดับไปแล้ว
<templatestyles src="Tree list/styles.css" />
โซสซูสเฟลย์

โซสซูสเฟลย์ (อักษรโรมัน: Sossusvlei หรือ Sossus Vlei) เป็นแอ่งดินเหนียวและเกลือ ที่ล้อมรอบด้วยเนินทรายสีแดง ตั้งอยู่ในตอนใต้ของทะเลทรายนามิบ ส่วนหนึ่งของอุทยานแห่งชาตินามิบ-เนาก์คลุฟท์ ในประเทศนามิเบีย ชื่อของโซสซูสเฟลย์ยังใช้ทั่วไปในความหมายกว้าง ๆ เพื่อเรียกรวมถึงพื้นที่โดยรอบ เช่น เดดเฟลย์ พื้นที่นี้เป็นหนึ่งในจุดหมายปลายของการท่องเที่ยวในประเทศนามิเบีย
ภูมิอากาศของโซสซูสเฟลย์เป็นแบบทะเลทรายร้อน มีอุณหภูมิเฉลี่ยรายปีอยู่ที่ 24  °C ส่วนในฤดูหนาว อุณหภูมิเฉลี่ยต่ำสุดในเวลากลางคืนอยู่ที่ 10 °C ในขณะที่ในฤดูร้อนอุณหภูมิมักพุ่งสูงถึง 40 °C และมีฝนลงน้อย เช่นเดียวกับพื้นที่อื่นในทะเลทรายนามิบ
โซสซูสเฟลย์เป็นหนึ่งในสถานที่ที่ถูกถ่ายภาพมากที่สุดในภูมิภาคนี้ของทวีป และยังเป็นสถานที่ถ่ายทำโฆษณา ภาพยนตร์ดนตรี และภาพยนตร์ ตัวอย่างสำคัญ เช่น ภาพยนตร์สยองจิต "The Cell" (2000) ที่ทะเลทรายนี้ถ่ายทำเป็นฉากของความฝันในความจริงเสมือน, ภาพยนตร์เชิงจิตวิญญาณเรื่อง "Samsara" (2011), "The Fall" (2006) และ "Steel Dawn"
รายการเส้นทางเดินรถโดยสารประจำทางจากสถานีขนส่งผู้โดยสารกรุงเทพ (ถนนบรมราชชนนี)

รายการเส้นทางเดินรถโดยสารประจำทางจากสถานีขนส่งผู้โดยสารกรุงเทพ (สายใต้) ถนนบรมราชชนนี ประกอบไปด้วย
เส้นทางเดินรถสายใต้ (หมวด 2).
เส้นทางเดินรถสายใต้ (หมวด 2) สามารถตรวจสอบเส้นทางเพิ่มเติมได้ที่เว็บไซต์ของบริษัท ขนส่ง จำกัด (บขส.) และบริษัทที่ได้สัมปทานเดินรถร่วมบริการในแต่ละสาย
มีรา ซอร์วีโน

มีรา แคเทอรีน ซอร์วีโน (เกิด 28 กันยายน ค.ศ. 1967) เป็นนักแสดงชาวอเมริกัน เธอได้รับรางวัลออสการ์และรางวัลลูกโลกทองคำ สาขานักแสดงสมทบหญิงยอดเยี่ยม จากการแสดงในภาพยนตร์ของวูดดี อัลเลนอย่าง "เทพเจ้าแห่งความรัก" (1995)
นอกจากนี้ เธอยังร่วมแสดงในภาพยนตร์อีกหลายเรื่อง เช่น "โรมีแอนด์มิเชลส์ไฮสกูลรียูเนียน" (1997), "อสูรสูบคน" (1997), "ลูลูออนเดอะบริดจ์" (1998), "นักฆ่ากระสุนโลกันต์" (1998), "ซัมเมอร์ออฟแซม" (1999), "ไลก์แดนดิไลอันดัสต์" (2009) และ "เสียงแห่งเสรีภาพ" (2023) สำหรับผลงานด้านโทรทัศน์นั้น เธอได้เข้าชิงรางวัลไพรม์ไทม์เอมมี สาขานักแสดงนำหญิงดีเด่นในซีรีส์ขนาดจำกัดหรือภาพยนตร์ จากบทมาริลิน มอนโรในเรื่อง "นอร์มาจีนแอนด์มาริลิน" และยังได้เข้าชิงรางวัลลูกโลกทองคำ สาขานักแสดงนำหญิงยอดเยี่ยมในซีรีส์ขนาดสั้นหรือภาพยนตร์โทรทัศน์ รวมถึงได้เข้าชิงอีกหนึ่งครั้งจากเรื่อง "ฮิวแมนทราฟฟิกคิง" (2005)
ชีวิตช่วงแรก.
ซอร์วีโนเกิดเมื่อวันที่ 28 กันยายน ค.ศ. 1967 ในแมนแฮตตัน นครนิวยอร์ก มารดาของเธอชื่อ ลอแรน รูธ เดวิส เป็นนักละครบําบัดสำหรับผู้ป่วยโรคอัลไซเมอร์และอดีตนักแสดง และบิดาชื่อ พอล ซอร์วีโน เป็นนักแสดงและผู้กำกับภาพยนตร์ เธอมีพี่น้องสองคนชื่อ ไมเคิล และอแมนดา เธอมีเชื้อสายอิตาลีจากบิดา
ซอร์วีโนเติบโตในเทนาฟลาย รัฐนิวเจอร์ซีย์ เมื่อครั้งเป็นเด็ก เธอเริ่มเขียนบทและแสดงละครในสนามหลังบ้าน ร่วมกับโฮป เดวิส เพื่อนสมัยเด็ก และยังได้แสดงละครเวทีในโรงเรียนดไวต์-แองเกิลวูดสกูล ซอร์วีโนมีผลการเรียนดีเยี่ยมและได้รับการตอบรับจากมหาวิทยาลัยฮาร์วาร์ด เธอศึกษาเป็นเวลาหนึ่งปีในฐานะนักเรียนแลกเปลี่ยน (CIEE) ณ กรุงปักกิ่ง ประเทศจีน โดยเธอได้เรียนภาษาจีนกลาง ในปี 1989 เธอสำเร็จการศึกษาด้วยเกียรตินิยมดีมาก (magna cum laude) จากมหาวิทยาลัยฮาร์วาร์ด สาขาเอเชียตะวันออกศึกษา
ดะโซน

ดะโซน  เป็นแพลตฟอร์มให้บริการสื่อผ่านอินเทอร์เน็ตในรูปแบบสตรีมมิ่งกีฬาและความบันเทิงชั้นนำของสหราชอาณาจักร
ดะโซนออกอากาศกีฬาแบบถ่ายทอดสดและตามคำขอในกว่า 200 ประเทศทั่วโลก โดยมีการดำเนินงานอย่างแข็งแกร่งในประเทศอิตาลี สเปน เยอรมนี ญี่ปุ่น ฝรั่งเศส โปรตุเกส เบลเยียม ไต้หวัน สหรัฐ และ แคนาดา ซึ่งมีสิทธิ์ออกอากาศในประเทศที่สำคัญ
DAZN ก่อตั้งขึ้นในปี 2016 มีแอกเซส อินดัสทรีส์ เป็นผู้ก่อตั้งและผู้ถือหุ้นใหญ่ เป็นผู้ออกอากาศเนื้อหาด้านกีฬาทางแพลตฟอร์มดิจิทัลรายใหญ่ที่สุดของทวีปยุโรป โดยมีลิขสิทธิ์มากกว่า 75 สิทธิ์ ในปี 2022 DAZN ได้เปิดตัวผลิตภัณฑ์อื่น ๆ มากมายที่เป็นส่วนหนึ่งของแพลตฟอร์ม รวมถึง การเดิมพันระหว่างการแข่งขัน วิดีโอเกม การพาณิชย์อิเล็กทรอนิกส์ การจำหน่ายสินค้า และการจำหน่ายตั๋ว
พิซซาเซฟเวอร์

พิซซาเซฟเวอร์ (#เปลี่ยนทาง ผู้ช่วยเหลือพิซซา) บางครั้งเรียกว่า พิซซาเทเบิล (#เปลี่ยนทาง โต๊ะพิซซา) หรือ พิซซ่าสตูล (#เปลี่ยนทาง ม้านั่งพิซซา) เป็นอุปกรณ์ที่ใช้ในการป้องกันส่วนบนของบรรจุภัณฑ์ใส่อาหารอย่างกล่องพิซซาหรือกล่องเค้กไม่ให้ยุบตัวลงมาตรงกลางและสัมผัสกับอาหารที่อยู่ด้านใน
เหตุผลรองลงมาของการใช้พิซซาเซฟเวอร์คือการทำให้ชีสและของแต่งหน้าคงอยู่ตำแหน่งเดิมระหว่างการจัดส่ง พิซซาจึงอยู่ในสภาพดีเมื่อส่งถึงลูกค้า และลูกค้าสามารถดึงพิซซาเซฟเวอร์ออกจากพิซซาได้โดยไม่ต้องสัมผัสตัวพิซซา